MITHI THAWH LAI KONG\nMi acheu nih cun, “Zeitin dah mithi cu nunnak ah thawhter a si khawh lai? Zei bantuk pum dah a ngeih lai” tiah nan ti lai. (1Kor 15:35)\nPaul nih, hi cadal hram ah hin, kan Khamhtu thawh nak hi fiangpup in a ttial i, “Kri cu mithi lak in a tho e ti cang hnu ah, zeitin dah, thih hnu thawh a um lo e tiah nan ti rih khawh?” tiah a ti chap hna. Atu cu nannih ca zong ah Pathian nih mithi a thawhter hna lai ti hi thilzumhhar si dawh a si ti lo; aziah tiah kan Bawipa thih le nun tthan in langhternak nan hmuh cang i, cu thiltikhawhnak, kan Bawipa a thawhter tu, nih cun a tlol kho mi kan pum zong a thawhter khawh lai ti hi a langhter cang.\nAcheu tu nih cun hiti hin nan ti ko lai: “Zeitin dah mithicia cu an thawh? Zei pum le sa in dah an nun? Zeiti si in dah mah cu a si khawh? Zeitin dah ruak cu a thawh lai i thlarau he an ifonh khawh lai? Kum thong lio i ruak rak vui mi cu vawlei nih a phum i, rili zong nih a dolh ko i, mei zong nih pei a khangh dih ko hna cu—an sa hmanh aa hngalh ti ttung lo, vawlei ah an icang i, leicung khuaza ah an dap zong aa tthek dih cang i, van kauh khua thiang ah an itthek dih cang i, aphunphun ah an ithleng dih cang i, vawlei non ah an cang dih cang i, rungrul le cangcel nih an ei dih cang hna i, a ei tu hmanh cu pei minung nih an ei chin leh cang hna cu! Zeitin dah Abaraham pumsa pelnawi cu ifon in, vawlei maang kai lo in hlanlio a pumsa ningkel te, a thlarau i a kaltak mi pumsa, bantuk khan cun a um khawh ti lai? Izakial tu kha cu, mi hmawcarau ah, nelrawn ruh ro lak ah an chiah i, “thawngpang a theih i, a ther i, ruh cu an ipum i, anmah le an ruhhawi cio ah an ipeh i, tit nih a khuh hna i, cuar nih a zual chin hna i, an chung ah thaw a lut i, an nung i, an ke in an dir.” Mah tu hi cu rau bia pei a si ko cu ti zong ah ti khawh a si. Si hmanh seh law, mah vialte le mah nak tam hmanh hi hmailei caan ah cun a cang lai; kan ruh a mot dih cang mi, thatdip i a cang dih cang mi, hi mi nung ah aa cang lai; kan pum a ser tu titsa nge vialte hi, arannak in, auh dih caan ah, an ipum tthan lai i, anmah le an umnak cio ah an um lai i, pum cu akel in a dir tthan lai i, khuaruahhar thil cu a can zawn hmanh kan hngal te lai lo. Mah cu leiphung-um pawl i zumh an iharh bik mi a si i Krifa an si khawh lo nak bik zong a si. “Mithi cu zeiti thawh in dah an thawh lai? Zei pum le sa in dah an thawh lai?” tiah an ti zungzal ko lai. Mah kong ah thil phun thum kaa ot:\nA thi i an phum mi pum a thawh kong ah hin a si kho lo mi zei hmanh a um lo ti ka chim lai.\nCathiang i a chim mi pum pum hnih—pum tlol phun le pum sungpar—an idan nak ka chim lai.\nThil a cang mi pumpaluk chung in hngalh le ruah ding mi ka taar lai.\nI. A thi mi pum bakte a thawh nak ah a si kho lo mi maw, laak awk a tlak lo mi maw, zei hmanh a um lo ti ka langhter cang lai.\nAsina’n mah hlan ah, atu kan zumhning kan itlaih nak a ruang cheukhat chim hmasa ah a ttha lai.\n1. A hrimhrim ah, camhthawh nak (resurrection) ah cun, a thi mi pum hrimhrim te kha a thawh a hau. A thi mi pum kha dah ti lo ah, pum dang thawh a si kho lo. Ni hmanung bik ni ah, Pahtian nih kan thlarau hi pum thar hei pe seh, mah cu pumsa thawh ah rel khawh a si hnga lo; aziah tiah camhthawh nak ti cu a tthing a thar i ichuah tthan khi pei a si leh cu.\n2. Cathiang ah hin mah kong cu hlangko i aa ttial nak hmun tampi ah a um. Atu kan rel mi cadal caang 53-nak zong nih, “hi a rawk kho mi pum cu a rawk kho lo mi in zual a si lai, i a thi kho mi cu a thi kho lo mi in thlen a si lai” (1 Kor 15:53) a ti. Cu i a chim duh mi cu atu i kan iphorh cuahmah ko mi kan pumsa, vawlei i a ciam te ding mi lawng hi a si kho.\nCathiang i mithi pumsa a thawh lai nak kong a chim nak zong nih khan a thi mi pum hrimhrim te a thawh lai ning hi a chim. I, Danial cauk chung ah hiti hin aa ttial: “Vawlei hmunthur lak i a it mi cu an ihlau lai; acheu cu nun zungzal nak ah, acheu cu mualpho nak le hawihngar nak ah” aa ti. Mah cacaang te i ihngelh le thawh a ti mi nih hin kan thawh nak pumsa cu kan ih nak pumsa he aa khat lai ti a fianter. I, kan Bawipa nih (Jn 5:28,29) ah, “A caan a phaan cuahmah lio. Thlaan i a um mi nih a aw an theih lai i, an ra chuak cio lai i; thil ttha a tuah mi cu nun camhthawh nak ah, thil chia a tuah mi cu dantat camhthawh nak ah, an phaan lai” a ti. A thi mi pum theng te thawh a hauh lo ah, caan dongh ni i thlaan inka hon cu zei dah a hauh nak a um hnga? Thlaan ah cun, rak vui mi pum dah lo ah zei pum dang a um ttung lo. Kan thih nak pum te i kan nun ding lo ah cun kan pum cu thlaan ah tho ti lo in a um zungzal ko hnga. Mah zawn ah hin Mithiang Paul chim mi kan hngalh a hau: “Hi pum tehna hi cu Bawipa nih a thlen ko lai, amah pumsa bantuk si ding in a thawhter ko lai.”\nMah kong ah hin a si kho lo mi le a cang kho lo mi zei hmanh a um lo. Phun thum in ka langhter hmanh lai: (1) Pathian nih cun kan pumsa hi midang pumsa he icawh lo te in a kil khawh ko. Kan pumsa cu tlol in maan in zuu dih ko hmanh seh, thur maang sawhsawh hmanh ah icang ko seh law, caan zei can a rauh hnu hmanh ah Pathian nih a fonh khawh ko. (2) Cu kan pumsa pel le maang cu Pathian nih a fonh in hlanlio kan pumsa a rak nung mi keel te ah khan a canter khawh ko. (3) Cu pum thar cu nunnak a chemh khawh ko i amah thlarau cia te a chung ah a nunter tthan khawh ko.\n1. Pum a tlol mi vut pelnawi hi pum dang vut pelnawi he icawh lo te in Pathian nih a kil khawh ko i, khua zei can a rauh hnu hmanh ah, a pumh tthan khawh ko hna. Pathian cu dongh ngei lo fimnak le thiltikhawhnak a ngei mi a si. Arfi um zat a hngalh i an min in a auh khawh dih hna. Rili kam i thatse um zat zong khi a hngalh dih. Cuti a si ah, kan pum vut pelnawi an um nak le khoi pum vut pel dah a si ti zong cu zeitin dah hngalh lo in a um lai? Zei dah anih ca’h theihtlei a um? Anih nih cun a kan ser ri in pei kan pumtel kong cu a hngalh dih ko cu! Aho hngalh lo i kan iser lio hmanh ah anih sin cun kan ithup kho lo va si kaw, kan thih tik i kan pum vawlei i aa phum tik zong ah zeitin dah hngalh lo in a um lai? Zeitin dah kan pumtel vut pel an um nak zong hngalh lo in a um lai? Hi vut pel hi aho pum ta a si ti zong zeitin dah hngalh lo in a um lai? A ser tu nih cun suimilam chung thilri vialte khi a hngalh dih hna; i suimilam a kuai i a rawh dih tik le a chung thil vialte iphah nelnul i an um tik ah, a ser tu nih cun a pumh khawh hna i, hi hi cu cuka zawn ta a si ti in a thleidan khawh dih hna. An um nak cio a hngalh dih i an um tawn nak ah a chiah khawh hna i, a rawh hlan i an um bantuk ah a ser khawh dih hna. Mah bang cun, vawleipi a ser tu, kanmah zong a kan ser tu, nih zei in ka ser hna ti le, kan “vawlei thlam” i a tungtlang zei an si cu hngalh lo in a um hnga maw? Mah vialte cu khua hramthok in an rak um cang i, Amah nih cun a tthen hna i, pum dang cio ah a chuah hna i vawleipi zong cu mahti cun aa ser. A si kun ah, kan pum a tlol mi vut pelnawi pumh le ser tthan cu tah cu Thiltikhawhnak pi nih cun tuah khawh lo in a um hnga maw? Pum a maan tik i a vut pel cu, kannih mit ah cun, vawlei khuaza ah an itthek dih tiah kan ti. Pathian mithmuh tu ah cun a um nak zawn cio ah ni hmanung bik ni i pumh awk ttha in an um ko lai. Cu pum vut pel tete cu ti le mei ah si seh, saram le va chung ah si seh, an um ko lai i ni hmanung bik muko tum tik ah khin auh an si lai i, an ipum tthan lai i an rak um nak pum keel ah an chuak tthan ko lai.\nAsina in, an chim ttheu rih mi cu mah hi a si. “Mi tampi i hman an ichaan mi vut an um lai i ni hmanung ah aho pum in dah an thawh kun lai? Micheu cu sahrang nih a ei hna i a sahrang cu minung dang nih an ei chin hna. Minung sa a ei mi minung zong an um. An pumsa acheu cu mi sa cia an si tik ah, thawh ni ah zeitin dah a si kun lai. Hlanlio an pum ning i thawh cu zeitin dah a si khawh lai?” an ti. Mah bia leh nak cu a fawite. Ei mi cu rawl a va si ko i, a chuak tthan dih ngawt ko. Mi sa an ei mi zawnte cu rawl thar in a lut hlei ti lai lo. Bawipa nih hi zawn hi anih sa chung vut a si i, cuka ah a kal i, anih sin in a phaan ti vialte cu a hngalh dih ko. A ei tu a thih hlan ah cu zawnte cu a ei tu pum in aa tthen ko lai i, thawh dih ni ah amah a rak um tthing nak pum in a va tho ve ko lai.\n2. Pathian nih cun, vut cu a ser khawh, a pumh khawh, a pum tthing ah a chuah tthan khawh. Adam zong kha vawlei vut cun a rak ser ko ti a zum mi ca ah cun cu kong cu thil zumh har a si lo. Cuca ah, mi an thih hnu i an pumsa vut i aa cang mi zong cu, vut in minung ser aa tha lo mi Khuazing nih cun pum keel ah a ser tthan khawh ko. Nauin chung i nau a seem ning, khuaruahhar a si mi, nifatin kan ton ruang i khuaruahhar ah kan chiah lo mi, tluk ceo hin Pathian ca ah cun a fawi i thih hnu thawh zong cu mah tluk ceo cu a si ve. A um tawn mi le a si khawh ning hngal hlah usi law, minung pum chung i thahri le thihri vialte, tit le ruh vialte, thi le naang vialte hi minung pum chung ah zeitin dah an iser khawh tiah kan khuaruah a har hnga i, cu pum a maan dih hnu ah zeitin dah a keel a chuah khawh ti lai ti zong khuaruahhar mawh lo kan si ko hnga. Kan pum chung thil le an um ning hngalh lo ah cun, “Minung hi zeitin dah kan iser, i zei pum in dah kan chuah” ti hi ihal awk tlak a si bantuk in, thih hnu thawh kong zong ah, “Zeitin dah mithi cia cu a thawh ning a si lai, i zei pumsa in dah a nun lai?” ti cu hal mawh lo kan si ko.\n3. Pathian i minung pumsa a thawhter tik ah cun, cu pum chung i a rak um keel thlarau kha a khumh khawh ko. Mah kong hi a um kho lo ding bantuk in ruah awk a ttha ti lo; aziah tiah aa tuah bal ai cang. Kan Khamhtu hrimhrim kha a thi i, a nung tthan i, kum tampi amah he khua a sa tti mi a zultule sin ah a chuaklang i, kan sin i khua a rak sa mi, vailam i an thah mi bakte kha a si ko ti cu an mit nih a hmuh i lungumlote’n an zumh. Asi ah, a thi mi pum bakte thawhter hi Pathian ca ah thil si kho lo a si lo ti cu a fiang cang ko lo maw? Zeizong vialte amah chung i a khumh kho tu huham tthawng a ngei tu nih cun a kan kamh mi cu a tuah khawh lai. Zeiti set te in dah mah cu a tuah ning a si lai ti tu cu kan hngalh kho lo nain mah nih cun kan zumhnak a derter awk a si lo. Zeizong a ti kho tu nih a kan thawhter lai nak kong a kan chimh i mah cu a za. Zumh le ruahchannak a ngei mi hna hrut lak le mol lak i biahal a hmang mi hna nih cun vawlei thil umtuning hi chim ve tuah hna ngat seh. An fianter khawh ve lai maw? Khah, thih hnu thawh kong chim an kan hauh hlan ah, vawlei thil si ning hi fianter izuam ve tuah hna ngat seh. An pum dawhte le khuaruahhar i aa ser khawh nak kong hi an ka chim kho ve lai maw? Mahtluk zungthiam i aa ser mi le ningcang a ngei mi hi zeitin dah a rak seem ti an ka chim kho ve lai maw? Thi dor hmasa bik hi zeitin dah a rak iser i, lung tehna, thihri tehna ah zeitin dah a kal khawh ti an ka chim kho lai maw? Pum chung hri le ruang hi zei in dah an chuah i zeitin dah an iser ti tah an ka chim kho lai maw? Pum chung thil irup te i an um le aphunphun i rian an ttuan khawh hi zei nih dah a tian hna ti tah an ka chim kho lai maw?\nZeitin dah thluak hi pumthil dang he aa dan i, rau in a khah i kan pumpaluk a cawlcanghter khawh? Zeitin dah pum cu ruh in tthoh le cuar in tuam a hauh i tithrual phunphun a um ning a si? Kan pumsa kong i mah biahalnak tlawmte hi ka leh hmasa hna seh law, mah hnu ah cun thih hnu thawh kong i zumh an iharh mi kong cu ka leh ve hna lai. Um lak i a ser tu a um ruang ah a si ti lo te cun a leh nak dang kan hngal lo an ti ah cun chim awk ka ngei: cu fimnak le thiltikhawhnak nih cun pum thi cia cu, vut i a can hnu pi hmanh ah, a hrimh khawh. Mah kong ah lungcheubaang i kan um nakding a um lo. Aziah tiah a ruah awk te kan rak hngalh lo mi thil a cang leen cang.\nII. Atu cu, Cathiang i idang i a chim mi pum pum hnih—pum tlolkho le pum sungpar—kong ka chim cang lai.\n1. Hrimhthawh hnu i kan ngeih ding mi pum cu a thi kho ti lo mi, a tlol kho ti lo mi a si cang lai: “Hi a tlol kho mi pum nih hin a tlol kho lo mi pum cu aa hruk cang lai i, a thi kho mi nih hin a thi kho lo mi aa hruk cang lai” ti kong. Thih a ngei lo mi ti le tlol a ngei lo mi ti nih kan thi ti lai lo ti an langhter lawng si lo in sual ruang i vawlei i a um mi thiltthalo vialte hin cu kan pum thar cu a thiang lai i, atu i kan ton mi zawt le fah le nunnuamhlo tehna hi a um ti lai lo. Mah cu, “Pumsa khamhnak” tiah Cathiang nih a ti—‘chiat pop lo’ ti nak a si ko. Chiat a pop tthan ding mi pum he thawh ding hei si seh law aho dah a tho duh hnga! Vawlei thil thur pi he nun tthan rih naksa cun thlaan chung i um zungzal hmanh duh deuh a si hnga. Mah bantuk thawh cu nun tthan nak thawh si lo in, thih tthan nak thawh a si hnga. Hi vawlei kong kan chim khawh mi ah, hi lei inn hi cu rawhba a si i, a ciam dih te ding a si; kan inn taktak a si lo. Kannih cu inn dang kan hlam—“zungzal a hmun mi vancung inn”. Hi vawlei ah hin zungzal kan ibenh lai lo. Caan tlawmpal ah a kan ttemttawn tu rawhnak hri hi a cat lai i, pumsa thilrit hi a kiang lai i, Pathian fale hna luat nak sung ah kan phaan lai.\nKan pum thilri an nenno ning le an rawh a tuanh ning hi! Rai ralkap le fah le derthawm zeitluk in dah a iin. Thil fate nih kan lung a hei kan tuai i kan khing a va rit ngai. Kan pum ah thil fa tete pa zeizat hang dek a um. Pakhatte a ttiat lo ah kan pumpaluk nih a hei tuarh. Kan taksa chung hriruang ruang khat te a va cah tik le kan ruhte a va kiah tik ah zeitluk in dah kan tuarh! Kan pum a va dam ko hmanh ah aa nuamh nakding le a cawlcangh khawh nakding ah heh tiah retheih kan hei ikhinh rih. Kan pum a cawl tthat khawh nakding ah caan zei can hang dek kan hman. Thiko in ih kan hau, suimilam zeizat chung dek khua hmanh ruat lo in, kan pum chung thil rawkcat remh nak ah kan ihngelh. Si na seh, kan iruahchan mi cu, hi kan pumsa temh-iin nak hin khamh kan si lai ti hi a si. Pathian i kan mitthli a kan hnawh tik ah cun thih a um ti lai lo, ngaihchiat a um ti lai lo, ttah a um ti lai lo, fah a um ti lai lo; aziah tiah thil hlun cu an lo cang. Soi awk le tamh awk hleng ngei lo i lawmhnak kut chung kan phanh tik khi zeitik dek a si te hnga—pum le lung inuamte i, hnahnawh lo te i a um tik, atu kan khuallam i hna a kan hnawh tu tlamtlinlonak vialte an va loh tik, khi. Thih in nun i kan lanh tik ah cun, atu i hna a kan hnawh tu kan pumsa retheih vialte cu a kiang dih ding a si. Kan nunnak ca i har lengmang i khua khaan le rian ttuan hi a hau ti lai lo. A lo i nun awk a ttha rih lo mi thil zong hi kan herh ti hna lai lo. Ium le ruak humh zong a um ti lai lo. Vanmi bantuk kan si cang lai. Annih cu zawt zong an ngei lo, tirawl zong an hlam lo. Zeite kan hlam ti lai lo. Mi ttha, khi ram ttha a phaan mi vialte i co ding mi nuamh tlamtling a si cang lai. Thinlung nih lungretheih le suallungput a ngei ti lai lo. Pum nih zawt le fah a ngei ti lai lo. A thi kho mi pum cu a thi kho lo mi pum in a tho cang lai. Thih ttih in kan um ti lai lo. Kan sining aa thleng cang lai i thih khawh nak koko a um ti lai lo—kan nung zungzal cang lai.\n2. Kan pum cu sung le par in a thawhter lai. “Cu hnu ah miding cu Pa Pathian penram ah cun ni bang in an ceu lai.” Mah bantuk hi Moses hmai ceu ah a lang cang, tlang cung i Pathian he bia an iruah lio ah. A hmai cu a cer i, Izarel fale hmanh nih an naih ngam lo, a cung i a puan aa phoih tiang. Sattiven hmai ceupung i a um zong kha a sunpar ruang ah a si. “Bawitlang nih cun dengteu in an zoh i a hmai cu vanmi hmai bantuk i a ceu an hmuh.” Hi vawlei hmanh ah mah tluk cun va sung in va par kaw, penram dang (vancung) i mithiang dang he, Kri pum sungpar bantuk pek an si tik ah, mahti i ceu ve lo cun a um hnga mei! Kri pum a sunpar ning kha! A mithmaiceu khan hngalh khawh a si ko. Mithiang Peter hmanh kha, kan Bawipa mithmai cer le a puan vur raang bantuk a hmuh khan lawmh lau in a lau i amah hmanh aa hngal lo kha. Kan Khamhtu i atu a ngeih mi cu sunparnak, tlawmte a zultu a hmuhter hna mi, hmailei i a fale a kan coter ve ding mi, cu sunparnak ceu a um nak ah thinuam khua bantuk a si. A zultule hmanh nih cu ceu thianghlim a um nak hmun i um ve tluk in zei hmanh a nuam lai lo tiah an ruah i mahka i um zungzal cu an duh phah. “Thlaam thlaam thum i sa usi law mahka ah hin um zungzal ko hen usi” an rak ti kha. Vancung mi sungpar he mahka hmun i umtti hmanh mah tluk i an duh ah cun, anmah hrimhrim thuam ceu thianghlim he van inn ceu chung i um cu duh lo in zeitin dah an um khawh rua hnga!\nKan thlarau cu ilawm tuk lai kaw kan van pumsa cu a par a zual chin lai. Van khua kan phanh tik i kan ilawmh ning nih kan pum cu a kah lai i kan hmai cu a ceu in a par chinchin lai. Leicung kan nun nak hmanh ah pei kan ilawmh ah kan hmai a panh deuh hi. Solomon zong nih, “Mi cu a fimnak nih a hmai a ceuter” a ti. Minung cu a thinlung chung i lawmhnak a um ah cun a pumpaluk in aa nuam i a leklak.\n3. Kan pum cu huham le tthawnnak he a tho lai. Kan thlarau nawl a ngai ding in le thlarau duh nak vialte a tuah kho ding in a leklak lai. Uaiai a um lai lo. Atu ah cun kan lei pumsa hi thlarau zalon a dawn tu thilthurhnawm tluk ceu a si rih. A tlol kho mi pumsa nih hin thlarau cu a namhnul i vawlei inn nih hin lungthin a ttemttawn. A der i a ttawnttai mi kan lei pumsa nih hin cu thlarau nawl a zul kho lo. Nun thar tu ah cun, “Bawipa a hngak mi nih cun an thazaang cu an tharchuah lai; mupi bang in an tthawng lai; an le lai i an baang lai lo; an kal lai i an dii lai lo.” “Vahcap le vahcap kar i meici aa chok mi bantuk khi an si lai.” An mar a zaan lai ning cu vahcap mei bantuk an si lai. An lio tuk nak ah vanlai mupi lonh an si lai. Aziah tiah biacaih i Bawipa a ttum an dong lai i vanlai ah cun an hong ton lai i vancung sang bik ah khin a kai pi hna lai. Hi lei pumsa hi cu a khul a nuar in a ti ttiamttuam tuk. Ual lo te ah a baang fawn. Kan van pum tu cu mei bantuk a si lai; a her a zaang lai i a leklak lai, kan khuaruah a ran bantuk in.\n4. Kan pum cu thlarau pum in thawhter a si lai. Atu cu kan thlarau hi kan pum a cong tu ah chiah a si i, kan pumsa duh nak zulh in a um i, kan pumsa tuah mi poh a tuah ve. Khi tik tu ah khin cun kan pum tu nih kan thlarau nawl a zulh cang lai. A rian a ttuanpiak cang lai i thlarau cung ah aa hngat cang lai. Hi vawlei nun nak ca i hi kan lei pumsa aa khan bang hin, vanmi bantuk nun nak “rau nun” ca ah cun kan thlarau hi aa khan ve. Mah hi lei pumsa tlol kho le thlarau pumsa sungpar an idan nak a si. Kan thisa hi ral ttihnung bik kan ngeih mi a si. Cu ruang ah tiipil iin nak in kan thah i kan hlawt. Kan thisa nih cun thil chia lei ah heh tiah a kan tukforh. Kan ngeih mi thiltheihkhawh nak vialte hi kan ca ah rap bantuk lawngte an si. An duhfahnak le kathawtnak hi hrawktu an si. Uk awk zong a ttha lo. Achel ah cun ruang ngeih le ngeih lo zong a tuak lo. Kan pumsa cu kan thlarau cung ah ral a tho tawn. Kan thlarau i a duh zong ah kan pum nih a celh tawn lo. Kan ti khawh a um chun zong a namhnul i amah nawl in khua a sak ter ttheu. Vanchiat nak ah a kan hruai ttheu. Zeitluk in dah kan tuarh! Si ko hmanh seh law, nun nak i thawhter kan si tik ah cun, kan pum cu thlarau a si cang lai, thianter a si cang lai, i hi vawlei maang hin thenh a si cang lai. Vancung khua thiang i khua a sa ngam ding in sersiam le tthawngter a si cang lai i zung le zal Pathian kan thangtthat tik ah kan tha a baang kho lai lo.\nTlawmpal te kan theih mi chung hmanh hin, van pum sungpar cu hi kan lei pumsa nak hin cun duh deuh suaumau awk a si ti cu a fiang ko. A taang rih mi belte cu:\nIII. Thilcang tlaangpi cung hin thil kal hmang cu kan ingiat ve awk a si.\n1. Hmasa bik ah, kan chim cia mi chung khan, van pumsa nun i a nung ding ah itimhtuah ning cawn kan hau. Mah cu, kanmahte hi lei thil thurhnawm i ithenhhlimh in a si lai, hi kan pumsa duh nak hrial i lei nuamh nak kaltak hi a si. Hi kan nunchung ah hin kan thlarau le vawlei thil an ipehtlaihnak hri beu dorhter kan cawn a ha cang. Tanglei thil cu cunglei ah kaipi an hau cang; kan pawngkam thil, man sung lo, kong ruat ti lo in mit i hmuh khawh rih lo mi hmailei thil le cunglei thil ah kan lung kan chiah a hau cang. Mahti cun, kan thlarau i kan lei pumsa a kaltak tik ah rau (soul) cu thlarau nun i nung ding ah timh cia a si lai i, thlarau duhphun cu a tep cia lai i kan hmuhton lai mi van thil cu aa ziak cia lai. Hi vawlei maangpi he kaiter mi pum cu van khuathiang he aa tlaak lo. Theihnak aa rinh mi thinlung cu vawlei nuamh nak nih a leem tuk cang i, vawlei nuamhnak lo cun aa nuam kho ti lo. Cu lei nuamhnak lawng a hlam mi cu van nuamhnak ah aa nuam kho lo. Thlarau pum i a nun tik ah aa nuam kho lai lo. Lamkam rawlto pa khat khi siangpahrang thuam in hei thuam usi law mah bantuk cu a si. Pum sungpar cu mah bantuk lung thurhnawm chung i umter ah cun a ngam lai lo, a awlok a chong lai i sau um a zuam lai lo. Bawi Zisuh Kri le kanmah zumhnak thawng i kan sualnak thianhpiak kan si hnu tu ah cun, le thil fihnung i ttawl kan si hnu ah cun, hi vawleicung i um ti lo in kan pum lohralh i kan Khamhtu sin um kan duh cang lai. Kan thlarau duh nak a zul mi pum a um nak, nunnak hmun dang lei ah zuan ruangmang kan duh cang lai.\n2. Atu ri cun vancungkhua i sunpar lai ning adotdot kong kan chim cang lai. Pathian fale pohpoh nih pum sungpar an ngei dih ko lai nain, an sunpar ning belte cu aa tluk lai lo. “Arfi pa khat le pa khat an sunparnak aa khah lo bang in, mithi an thawh ning zong aa khat lai lo.” Van arfi bang in ceu cu an ceu dih ko lai, nain zumhtlak te i rian a ttuan mi le hawi nak thianghlim deuh i a nung mi cu an sungpar chinchin lai. Fitlaw bantuk an si lai.\n3. Hiti a si ca ah, hi vawlei kan nunchung i kan ton mi poh hi thinfualte in iing rih ko hna usi. Kan khamhnak ni a nai cang. Ihneek deuh rih ko hna usi. Kan mitthli cu hnawh dih a si te lai i ngaihchiat hrimhrim kan ngei ti lai lo. Van kan inn kan phanh cun atu kan temh iin nak vialte hi cu chikkhat ah kan philh dih te ko lai. Atu tu cu inn tlun lampi i kan um lio a si rih ca ah harnak phunzakip kan tong lai ti cu ruah lo awk a ttha lo. Si hmanh seh law, mah chung cu a sau lai lo. A dong kan phanh cun kan tuarh vialte a kiang dih te lai. Dinhhmun nuam ah him in kan idin cang lai i thlichia le ttotho nih a kan phaan ti lai lo. Kan pa inn ah kan um cang lai. Vawlei i kan ibenh chung kan ton mi hnahnok vialte hi an kiang cang lai. Cu van nuamh nak vialte cu tlawmpal chung har ihneek khawh lo ruang ah tlolh sual hlah usi. A dongh tiang ing rih ko usi, law, kan iin a dongh tik ah cun nuamhnak le si iduh nak le daihnak cu dong ti lo in kan hmang te lai.\nCuca ah, thih ttih in um hrimhrim hlah usi. Thihnak cu a hriam chuh a si cang i zeiti hmanh in a kan ti kho ti lo. Thih nih cun kan pum hin akan tthen tawn. Si hmanh seh, cu pum sungpar deuh i kan ngeih nakhnga a si tawn. Cu ruang ah pei a si cu: Pathian nih Zakop sin ah, “Izip ram i von hi ttih hlah, aziah tiah keimah nih ka’n kalpi lai, i ka’n honpi tthan lai” a rak ti bang in, Pathian i a hrin mi hna nan sin ah, “Thih i thlaan chung phanh hi ttih hlah u; vawlei ah khan nan lu kha chia ko u. Pathian nih a’n thawh te sawk hna lai, sungpar deuh in” ti hi chim ka duh. Vei belte, “Bawipa rian nan ttuan nak ah khan lungdong lo in ttuan u law nan rian tu ah khan fel ko u.” Tlak a si mi nan vawlei pum cu thih nih tei in thlu ko seh; Pathian nih a thawh lai i tthawng deuh le idawh deuh le santlai deuh in a nunter tthan ko lai. §\n Mah hi John Wesley i a rak chim mi a si. Zeitik kum ah a chim ti aa ttial lo. 1732 kum ah midang nih ca ah an ttial i, 1872 kum ah athar in an ttial tthan. Chanthar holh ah an thlen bia a si ttheu lai. Mah ning cun atu hi leh a si. Lai Holh i a let tu hi Ceu Hlun a si.\n Science ah The Law of Conservation of Mass a um. Zei hmanh hi a lotlau kho lo, athlen tu in aa thleng kho tinak a si. John Wesley chan tu ah cun mah cu an rak hngal rih men lai lo.—Calettu.


Zuamnak adih hnuah tuah dingah aduhmi thil kong arak phuangtu Aye Mya Phyo - Khuaruah Har News\nAye Mya Phyo maw Esther maw tiah winner cokhotu dingmi kongah zumhnak rak tuahnak cu Esther nih arak fainter pup ko. Tutan Myanmar Idol Season 4 zuamnak ah teitu asimi Esther nihcun phaisa ting 700 pinah apartment le album pakhat serkhawhnak ding cu arak i hum cang kha asi.\nMah kong ah hin cun mipi hna zong an lungtling cio kolai dah ka ti. Mahlio canah hin hlasakthiamtuk asivemi Aye Mya Phyo cu winner laksawngpi he an rak i sulpelh ruangah mitampi nih cun mithmaichiatukin aum sual ngha maw tile ngaihchiatukin alang sual ngha maw tiah an thin arak phang.\nSinain Aye Mya Phyo pakhat arak nusal hrim ko, zuamnak donhhlei cungah mithmai chiatnak pakhat hmanh langlotein le mirhsiam mam tein arak um kho mi nih khan mipi hna lung adamter. Cun Actor Nay Min zong nih Aye Mya Phyo alung donghlonak ding caah adonghtiangin thazang arak pek peng ve.\nCun Aye Mya Phyo nihcun winner hmuhthenglo zongah top finalist tiangah arak itelkhawhmi cungah alawmhnak kong zong arak chim. Winner sidingah arak iruahchan tuklo nain athiamkhawh chung thiam incun zuamnak arak tuahtheu tawntu zong asi.\nAye Mya Pyo nihcun inah lawiin siangin kai aduh cang nak kong zong achim. Zeiruangah tiah cun zuamnak ruangah siangin kailoin can saupi tiang arak um ruangah asi. mah ruangah hin Aye Mya Phyo cu hlasaklei adinh tak thai lai tinak asilo. Can khat khat ah cun an itong than te hna lai cu.\nKhuachung ah bomb atlak ruangah minung 3000 leng nih himnak kawlin Yoetayauh in an zam hna\nSianghakchia minung paruk Ti ah antla/an pam pin ah minung panga an tlau\nKhuk Fah/ Ruhcang Fah Ti Bantuk Ah A Tha Tak Tak Mi Sii Phun (2)


CAKEI LUNGTHLITUM A UM KHO TILO NGUN SAN AUNG A ZUAMCAWH CANG – The Chinlung Post\nCakei Salai Lungthli Tum nih Salai Ngun San Aung cu Laipaih in a singkhaw A tanglei ca hi Salai Tumtum nih Salai Ngunsan Aung a singkaw nak ca a tialmi a si.Salai Ngun San Aung sin cakuat: Mino te na si nain fimcawnnak, media riantuannak le mino cawlcanghnak ah bochan ngaimi pakhat na si i kan upat ngai ve. Pumpak in nangmah kan tanpi kho lo zong ah doh kan tim bal lo, tuni tiang ah kan doh bal hraw lo, soi zong kan soisel bal rih lo.\nNangmah le na hawile (abik in Thailand sianginn kaimi) nih 2015 news tial kai awt hnu in tuletu nan ka doh, nan ka soisel, mualphoh khawhnak lam nan rak kawl zungzal. Nangmah nih naka dohnak comment le cabia a rak tampi, nain voikhat tal hmanh ka rak in let bal lo, ‘a phung si ko’ ka ti i dai tein ka rak um tawn ko.\nNain, CACC tuahmi Chin Idol (2017) ca ah siaherhnak lungthin he phaisa ting 50 bawmhnak ka rak pek hna i midang cu an rak i lawm cio, nangmah belte nih cun keimah dohnak ah na rak hman. ‘Lungthli Tum nih a duhmi minung winner siter a duh ruang le judge pawl influence a duh ruang ah bawmhnak a pek’ tiin naka mer piak. Na cabia kha ka rel i ka lung ai nuam lo tuk, ‘ziah hitluk lawmmam in maw aka huat ko hnga, thil tha ka tuahmi pakhat tal a hmu kho ve lo maw’ ka rak ti.\nKeimah huatnak lungthin he a khatmi cheukhat block khawhnak rights ka ngei caah kan block nain na lung a tlin bak lo i challenge naka duh tuk ko ahcun July 25, 2020 chun ah Hakha na duhnak hmun i thim law dawh tein ‘Lai paih’ kan i pai lai, Laimi vialte hmuh ding ah live zong kan thlah lai. Mah hi dawhcah tein Laipa le Laipa i singkhaw ning cu a si. Na cohlan ahcun na timeline ah rak confirm law kei zong Hakha ka rak tlung colh ve lai mu.Upatnak he,Salai Lungthli Tum\nRef: We Love Chinland\nAPOITUK CANG PU LAL MAUNG CUNG NIH MIPI A KHAM CANG HNA


Min Aung Hlaing Kuttang Ralhrang Hna Dohding, Mizapi Dohthlennak Caah Thok Sinak NUG Acting President Chimmi Langhternak - CHIN IDOL\nMin Aung Hlaing Kuttang Ralhrang Hna Dohding, Mizapi Dohthlennak Caah Thok Sinak NUG Acting President Chimmi Langhternak\nSeptember 7, 2021 chinidol.net Uncategorized 0\nMyanmar ramchung khuasa mi mizapi hna, a luancia 2021 February 1 in Min Aung Hlaing hruaimi ralhrang phu hna nih, mizapi thimmi Democracy Cozah cu an lak i uknak an kan chuh.\nCuti ralhrang nih uknak an lak hnu in mizapi nikhat hmanh nuam kho loin um asi. Mizapi hna dai tein duhnak langhternak hna zong thinlung tha lo he kahthah, tlaihkhih le vuak in pohma a phunphun in thonginn chungah chiah in tazacuai nak an tuahnak hi thla 8 tiang a phan cang.\nAtu ah ralhrang hna nih mizapi umnak hmunhma, Biakinn hna le siizung, sianginn hna ah hmunhma khuar in mizapi cu thihphaihnak le thahnawnnak an tuah pin ah thilri zong duhpaoh in chuh le inn le lo hna zong meiduah tibantuk thiltha lo an tuahmi cu vawlei cung pumpi theih asi dih.\nMizapi nih si khawh chungin intuar asi nain thiltha an chuahpi lo caah ralhrang hna cu a phunphun in dohlonak langhter asi.\nCucaah National Unity Government nih tuanvo ngeih asi bantukin mizapi nunnak le humhimnak caah a tanglei hi kan rak langhter.\n1. September 7 in ralhrang dohnak, mizapi dohthlennak thok cang asi.\nDohthlennak hi mizapi dohthlennak asi caah Myanmar ramchung hmunkip ummi nih Min Aung Hlaing hruaimi uknak cu ramchung dihlak nih tlaulak in doh dih ding.\n2. Mizapi rungveng phu hna nih mah umnak hmunhma cio in ralhrang le a phu hna cu kahdohnak he tlaihhren ding.\n3. Ralhrang rianpek mi poah nan rian chuahtak dih ding.\n4. PDF hna nih mizapi nunnak le humhimnak caah ralring tein zohkhenh ding.\nCunglei riankhinh ning tein zulh ding.\nMizapi rungveng phu nih an thanhmi ralkong he pehtlai in suaisam mi discipline zulh ding.\n5. Mizapi rungveng phu hna zong nih kan khua cio ah mizapi humhimnak ca he riantuan ding.\n6. Mizapi hna nih tuni thok in a herhlo ah khuatlawn nak tuah lo ding, mah humhimnak caah ralrin ding. A herhmi sii-ai rawl timhcia ding. Mizapi rungveng phu hna zong sikhawh tawk in bawmh ding. Ralhrang cawlcanghnak kong mizapi runveng phu nih thawngthanh ding.\n7. Tlangcung hriamtlai phu hna nih Min Aung Hlaing le ralhrang hna cu a phunphun in doh ding. Mah hmunhma tha tein kilven ding.\n8. Ralhrang uknak le ukning pawl hna cu mizapi nih dohding. Hmakhat ah mizapi uknak thlen khawhnak ding caah mizapi nih naihniam tein ruahnak cheuh ding.\n9. Ralhrang hlenthawinak ai foih sual mi ralhrang kuttang um BGF hna le Mipi ralkap dihlak tuni thok in mizapi he hmunkhat ah raldoh ti ding.\n10. Dohthlennak hi a dikmi le ai ruangmi dohthelnnak asi. Caan saupi daihnak hmu mi ramsernak ding caah a herhmi dohthlennak asi.\n11. Kan ram nih a herhmi kan tuanmi asi caah ram hawi hna, Asian ram dihlak, UN le ramkip nih theihthiam ding zong zumhnak kan ngei.\n12. Mizapi dohthlennak thok asi cang caah Min Aung Hlaing hlenthawinak tangah riantuantu hna nih mizapi riantuannak he fonh in PDF he pehtlaihnak tuah in hmunkhat ah fonh ding.\nNational Unity Government, minister hna sinah a rannak in thawngthanhnak tuah ding.\n13. Tuchun thok in ralhrang kuttang ah hohmanh riantuan in zungkai lo ding in ralrin pek asi.\n14. Dohthlennak ah inn lo chuahtak in le harsatnak a tongmi miral tha hna, rampi nih theihpi peng asi.\nMizapi cawlcanghnak cu khuate he khuapi he, ram pumpi ah tuah asi. Mizapi hmunkhat ah tanrualnak, thluak thatnak le thinlung thawnnak cungah hngatchan in dohthlennak caan tawite ah a dih lai.\nUknak latu Min Aung Hlaing uknak cu Myanmar ram in a dongh tiang hlonh in a dai mi le Tlangcung mi mizapi dihlak nih ruahchanmi kan covo le tlukruannak Federal Democracy uknak ah thlen in Myanmar ram zong ramkip nih upat mi ram ah thlen asi lai.\nMyitkyina Sangthen Pahnihnak Palek Sakhan Bomb Puah\nMoeku Peng Chungah Kokanh ( MNDAA ) Le Ralhrang Kahdohnak Chuak


Covid 19 Pulrai Zawt Nak In Dam Ṭhannak A Ka Petu Pathian Min Ka Thangṭhat – Chin World News Evening\nBy Siang Tling\nKa dam ṭhan cang. Covid 19 pulrai zawt nak in dam ṭhan nak a ka petu Pathian min ka thangṭhat. Ka zawt lio ah chambau lo ten a ka cawnghram tu ka nupi Di Ngun le ka fale cungah siseh ka unau ka chungkhat Khuami hawikom vialte hna, Thla a ka cam piak peng tu Rev. Simon Thawng Hmung, Saya Thomas Maung Myint. Rev. Lal Cung Awi @ Lal Awi Rev. Chia Zi le ka hngalh lo in thla a ra kan cam piak tu nan dihlak cungah siseh online in a ra ka thlop tu kawi Tin Hup le Salai Lairamthang cungah le hrial lo ten bbq a ra ka q piak tu Vanul Tluang Kung. Online in tha a ka pe tu le thawngpaang a ka hal tu nan dihlak cungah ka lawm tuk hringhran.\nSantlaih lo ah cei nawn ten ka zaw i ka rim cikcek. Zarh nga hnu ah sikhan sibawi nih ka thi an ka lak. An chek i na dam cang e an ka ti i ka lawm taktak. Hmaizarh cun rian ṭuan ṭhan zong kani tim cang. Ngandam tluk nuam um hlah.\nSalai Lairamthang: USCIS Zung June 4 Ah An On Lai. U.S. Citizenship and Immigration Services [ USCIS] zung vialte cu June 4, thawk in on a si cang lai. USCIS nih citizen caah interview auhmi, US citizen Naturalization Ceremonies caah auhmi, vialte kha USCIS nih a thar in ca an in kuat than hna lai. Coronavirus ruangah social distancing zulh phung zulh a hau lai. Hmaihuh loin luh khawh a si lai lo. Nan dam lo ruang i na kal khawh lo ahcun dantatnak a um lai lo. A thar in appointment hal khawh a si lai.\nPrepaid Debit Card. Coronavirus ruangah cozah nih bawmhnak a tuahmi, minung pakhat ah $1200 pekmi simulus check kha atu cu prepaid debit card in an thlen cang. Cucaah nan cakuang i cabawm rangmi tein a phanh tik ah tha tein chek ulaw fim ding a si lai. Mah chungah khan phaisa an rawn ciami a um.


Thawngla Tu Pahnih Myawaddy Ah Tlaih An Tong - THE CHINLAND POST\nThawngla Tu Pahnih Myawaddy Ah Tlaih An Tong\nPhoto: Myanmar Free Press\nTCP-Thantlang|2020 March 5|Yangon khua hrambunh a si mi Frontier Myanmar Magazine i thawngla tu a si mi Naw Betty Han le The Myanmar Time hmanthlak thawnglatu a si mi Mar Naw hna cu March 4 zanlei suimilam 4 tluk ah Karen ramkulh ramri congtu palik (BGF) hna nih an tlaih hna tia theih a si.\nTlaih a tongmi thawngla tu pahnih hna cu an nunhumhimnak kongkau ah lungrethei a si. Atu tiangah khoi ka hmun le hma ah dah an chiah hna timi kan hlathlai lio a si, Cucaah Karen cozah le Media dangdang hna bawmhnak kan herh tiah Myanmar Free Press nih a thanh.\nFrontier Magazine Chief Editor Thomas nih “thawnglak dingin Maywaddy ah a kal ko. Nizan in pehtlaih khawh a si ti lo. Humhimnak kongkau kan lungre a thei ko. Khoi dah a um i a nunnak caah tihnung a si maw timi kan hlathlai lio a si.”tiah a chim. (ref:RFA, Myanmar Free Press)\nNext Mandalay Ah COVID-19 Zawtnak Lunghrinh In Thlobul Lio Mi Nu A Thi


Editorial; INN HLAM CAAN - THE CHINLAND POST\nEditorial; INN HLAM CAAN\nThe Chinland Post| 2018 March 14| A luanciami kum hnih [2014 April] ah khan Kawlram cozah nih ram pumpi huap in milu relnak an tuahmi report ning ah Chin ramkulh Hakha khualipi ah minung 20,385 an um. Kan hnu May 31, 2016 ah khan Hakha Post nih Hakha ah milu 30,363 an um cang tiah an tial. Kum hnih chung ah minung 10,000 an karh tinak a si. Phun dang chim ahcun a milu umciami zat tuak cheuthum cheukhat asiloah za ah 33.3% rate in milu an karh tinak a si. Hiti ning te an karh vima khawh ahcun Chinram chawleh chawhrawlnak caah a tha vima lai tiah hun ruah duak nakding in a um. Asinain kan karhning hi karh tha a si maw si lo ti hi vun ruah than a hau; kum 2 chung ah minung 10,000 lengluang hi khoika in dah an rat hnga?\nLaimi hi a luanciami kum kul (1995 hrawng khan) ramleng ah kuli tuan in kan chuak cang. Hi kum 20 chung ahhin zeizah set dah ramleng kan chuah hnga tiah dikthiar in tuak a har lai nain ram thumnak a phan cangmi le ram hnihnak ah aa taap cuahmahmi tuak ahcun a hrawnghrang cu aa tuak kho men lai. Atu Chinram ah khin kum 2014 cozah milurel ning in minung sing 5 dengmang (478,801) kan um. Chin miphun dihlak hi sing 15 hrawng [hlan chan in Kawlrawm le ram innpa hrawng a rak ummi telh in] kan si ti a si caah kan milu cheuthum cheukhat lawng nih inn kan hngah, Lai kan hlum tinak a si. Cheuthum cheuhnih nih cun hmun dang ah kan peemtak asiloah kan ram chiat ruang ah kan vai dor.\nNaite ah International Organization for Migration (IOM-Yangon) ah riantuanmi pakhat chimning ah ramdang in chungkhar nih van lakmi hi an um peng rih ko a ti. Mah cu a dik lai tiah ruah khawh a sinak cu, ramdang kal lai ah thi cheknak siizung va kal caan ah Laimi ramdang kal ding pawl a phuphu in an rak um tawn. Ram hnihnak [Malaysia le India] ah UNHCR nih ramdang lanhnak an tuaktan piak ti hna lo tiah thawngpang kan theih nain Yangon lei in kan miphun a rak i zukphiakmi an um peng rih ko tinak a si. Cutin kan i zuhphiah len rih lio ah kan khualipi Hakha milu karhning cu a ran taktak fawn tikah khua-ruahhar lo awk a tha lo.\nRam thumnak a phan cangmi hna hi Lai lei ah chungkhat sahlawh tlawnkai cu a tam ngai, nain um thai ding in a tlungmi cu an um rih lo tluk a si. Cun, Malaysia le India ah aa taap kan timi hna zong khi tlun thai ding in a hong kirmi an um pah nain cuti ngai in an tam rih fawn lo. Khuate in khuapi ah aa thialmi an um pah lai, nain kum 2 chung ah khuate in khua-pi ah mah zahzah [10,000] an i thial ahcun khuate lei ah a taang ding an si hnga lo__a si kho fawn lo. Rohingya pawl bantuk in hla maw Hakha khuami hna hi fa ngeih an cak tuk i, mahti rumro in an karh hnga tiah ruah daidua awk zong a tha lo. A ruang cu kum khat chung ah nau rawk 150 lengkai (The Chinland Post chirhchanh) an umnak khua hmete ah nau ngeihnak in milu mah zahzah karh ding cu ruah awk a har ngai.\nCucaah a fiang komi cu, hi minung 10,000 chung ahhin kan miphun a si lomi, hmailei ah hnahnawhnak a kan pe khotu hna le pawnchuahtu ding kan ngei hna ti a fiang cang. Zei mi-phun dah kan sin ah an hong luang ti cu chim hau loin kan hngalh ko hna. Chawleh chawhrawlnak lei mit in zoh tik ah khualipi a simi ahcun milu tam a herh ti a si fawn. Hmailei ah hnahnawhnak a kan petu le a kan khuhcilh te dingmi miphun nih pawnchuahmi si kan duh fawn lo. Kanmah ram ahcun kanmah miphun kan karh ah maw a that bik ne lai?\nCuti a si ahcun thil lianngan pahnih tuah ding ah tuanvo kan ngei; Pakhatnak ah milu tlawmte kan um lio ah a kan luhhnawh cuahmahtu sin in i runven, Pahnihnak ah kan zaamtakmi kan ram ah kir than.\nPakhatnak tuanvo kong ahhin cun uknak nawl le khuakhannak nawl a ngeitu Chin ramkulh cozah nih policy hmang in an tuah khawhmi a si. Chinram ah tlawn a duhmi kha rak kan tlawng hlah u, va ti phung a si lo nain ningcang loin Chinram ah um thai aa timmi pawl khi upadi hmang in khenkham nakding ah Chin ramkulh cozah nih an tuah khawh.\nPahnihnak tuanvo khi Chin ramkulh cozah zong nih a tuah khawhmi zeimawzat a um bantuk in lam hla ah a ummi kanmah lila zong nih ruahnak pipa kan ngeih i, kan kaltakmi kan chuahsemnak ram, kan chuahtakmi kan inn hlam caan kan hngalh a biapi taktak ve.\nVawlei cung ahhin ralzaam hi a nuainuai in an um, miphun tampi an um. Caan tampi a liam hnu ahcun anmah le ram ah a kir thanmi tampi an um bantuk in kir ti loin an i dornak ram ah a um thaimi zong cu an um ve. Milu a tammi miphun Tuluk, Kala, Korea tbk.. hna cu vawlei cung hmun kip ah an i thekdarh ko nain an phaknak hmun ah miphun dang nih an dolh kho taktak hna lo, an umnak hmun ah hmaisuang deuh tu hna khi a si tawn. An kaltakmi an ram zong ah minung tampi an taang i, ramleng a chuakmi mi tlawm-u kha an ram thanchonak chambautertu an si hlei lo.\nCu he aa ralchan in, miphun hme le milu tlawm pawl cu tlawmpal i thekdarh ahcun tlau le tehtiam a fawite. A bik in kannih Chin hi minung kan tlawm hleihlei ah mi tam-u cu Chinram leng ah kan um. Mahti ning kan si peng rih ko ahcun kan i theih koko bu in kan miphun kan ziam te kho. Cucaah aa fun kho-mi vial tal kan i fun i, aa au khomi tal kan i auh a herh cang.\nAtu lio lam laklawh ah a ummi Chin ralzaam hna nih raltha tein na hmailei caah biachahnak naa tuah ngam a biapi. Chin ramkulh cozah si seh, Chin miphun le Chinram caah rian ka tuan aa timi bu le bochanmi upa vialte hna zong nih inn hlam a duhmi kan miphun hna caah aho mithmai zoh loin khua an khan ngam a biapi tuk cang. Ram thumnak a phan cangmi hna zong nih inn hlam caan kan tuak a herh ve.\nA tuan le a hnu cu nangmah dirhmun le sining nih a ngeih lai. Asinain na laihri tannak Chinram ah mi tlawmte lawng a taangmi na miphun an tlau lo nakding le miphun dang nih an pawnchuah hna hlan ah inn na hlam a herh. Chin miphun kan tlau lo nakding ah tuanvo a ngeitu cu careltu nangmah le keimah lawng kan si. Chinram hmun zungzal hram seh!\nRef: Chin Digest, Vol.2, No.3|2016 June|\nPrevious Na Dawtmi He Nan I ‘Date’ Hmasat Bik Lio Ah Na Hal Lo Ding Bia Phun 7\nNext Chin Digest Le Salai Biaruahnak Asiloah Phete Le Vompi Biaruahnak (Dal 1nak)


MINUNG HMASA HNA (The First Human Being)\nMINUNG HMASA HNA -by Cung Lian Thawng\nMinung hi lung chan hlan (before Stone Age) ah khua an rak sak dan cu theih a si cio lo nain saram bantuk dengmang in khua an rak sa ve hrimhrim ko lai dah. Nupi (wife) le pasal (husband) ngeih ti zong a rak um lai lo dah. Ka nu, ka pa ti auh awk hmanh a rak um lai lo tiah ka ruah. Cu ti cun cawhlup, duh paoh in an rak um ko lai. Duhsah tein an hung tthangcho lengmang ve. Hmasa ah cun saram kha an rawl caah tlaih in an rak dawi, cun an van tthangcho deuh le saram va tlaih cu a har tuk an ti le lung hna kha hriamnam ah an van ser hna. Cu ti cun saram cu hriamnam (fei tbt kha an si lai cu) in an van dum cang hna. Cun saram zuat hna kha an van theih (chizawh, ar, uico, tbt….hna an si lai cu). Thlai ci hna cin an van theih. Saram tlaih in an rak i timh le saram zuat an thiam hi cu kum tam tuk ai hlat ko lai. Cucu a fiang ko lo maw?\nMinung hi vawlei cungah kum zeizat hrawng dah khua kan sak cang hna timi hi fiang in ahohmanh nih theih a si lo. Minung cu hi vawlei ah tuanbia (prehistory) a um hlan ah khua kan rak sa diam cang. Minung nih cattial, tuanbia ttial kan thiam hlan ah kum tam tuk hi vawlei ah khua kan rak sa cang. Tuanbia (history) ttial, cattial kan thiam hnu ah lung chan (stone age), Middle chan tbt… in an van tthen hna. Hi lung chan (Stone Age) lio ah thir le nam hmang ding an rak theih rih lo ruangah lung hna kha hriamnam ah an rak ser i an rak hman. Saram (wild) hna an ral an rak i ven nak ah an rak hman lai cu. An rak hman mi hi lung hna hi science lei thiam pawl nih an zoh tthan tik ah kum sing 250,000 (2.5 million) leng a si cang ti a si.\nHlan chan i hriamnam ah an rak hman mi lung hna\nHi lung chan (Stone Age) ah hin Homo habilis timi an rak hmuh. Homo habilis a suallam cu zungthiammi (skillful person) ti nak a si i kum sing 220,000 (2.2 million) reng lo pi ah an rak um cang. Cun minung luruh hmuh a si i cucu Africa ( East Africa ) ram ah hmuh a si. A hmutu hna Mary le Louis Leakey nih minung luruh bak a si tiah 1964 ah an rak chim. Hi minung luruh cu fossil (fossil sullam cu saram siseh, thing le ram si hna seh, a thi i an pum neh lung i a tangmi, asiloah anmah pum a tangmi, hlan liopi thil ti nak a si) ah ai cang mi an si i kum sing 220,000 (2.2 million) hrawngah a si.\nFossil ai cang cia in hmuhmi minung luruh ( nu le pa luruh dawh a si ko hih..hehe)\nMinung cu nii chuah lei Africa (East Africa) ram in kan i sem tiah zumh a si. Minung cu duhsah tein kharh chin lengmang a hung si. Cu ti cun Africa ram chuah tak in an pem chin lengmang ve. Cu an pem nak ram hna le an pem kum hna cu ka van langhter hna lai. Africa ram in Near East lei ah thongbu 80 (80,000), Southern Asia and Australasia lei ah thongbu 60 (60,000), Europe le Central Asia ah thongbu 40 (40,000), le North America tongbu 30 (30,000) hrawngah an rak pem ti a si.\nKan Bible cawnpiak ning in cun Pathian nih Adam le Eve cu a ser hmasa bik an si (Gen. 1:27). Bible ningcang zoh in Adam le Eve cu kum 20,000 hrawnglawng rauh dawh a si an ti. Hi hlan ah hin Fossil (fossil sullam cu saram siseh, thing le ram si hna seh, a thi i an pum neh lung i a tangmi, asiloah anmah pum a tangmi, hlan liopi thil ti nak a si) an hmuh mi hna cu Adam le Eve nak in kum tam pi an chan a sau. Adam le Eve hlan ah Africa , American, Indian tbt…mi phun hna cu kum BC 30,000 reng lo pi ah an rak nung diam cang. Cun fossil a cang mi minung luruh an hmuh mi zong cu Pathian nih Adam le Eve chiat a serh hna hlan ah minung a thi mi an rak um cang ti nak a si fawn (Gen. 3:19). Cu nih a fianter mi pakhat cu hi vawlei cungah minung hi a thi ding hrimhrim kan rak si ko ti hi a si.\nCun Adam nih fapa pahnih, Cain le Abel a ngeih hna. Cain hi thlai ci a cing mi a si, dum a tuah kan ti lai cu. Abel tu cu saram a zua mi a si (Gen. 4:1-2). Hi kan zoh tik ah minung hmasa bik a si mi, Adam i a fatir hna nih zeitindah lothloh le saram zuat cu an theih rih lai. A cunglei ah kan ttial cang khah. Saram zuat cu chim lo saram thah zia hmanh an rak thiam rih lo khah. Hika zawn Cain le Abel kong kan hmuh mi cung zongah ruah awk a um len ve.\nCun Cain nih Abel a thah hnu ah a zam nak ram ah nupi (wife) a ngei colh ai. Kha a nupi zong cu Adam fanu ma a va si ve hnga? thei bak hlah. Isaac La Peyrère, a Jewish convert to Catholicism from Bordeaux , nih Adam in minung kan i thawk hrimhrim lo, Adam cu kanmah Jewish caah kan Pa bik a si tiah a ti. Cu caah Isaac La Peyrere nih original sin zong a zum huam ve lo. Cu ve bantuk in Eve zong hi vawlei cungah hringtu kan Nu bik a si lo, Jewish i kan Nu bik a si tiah a ti than. Cun Noah buanchukcho zong kha vawlei cung pumpi a si lo, Palestine ram chung hrawnglawng a si. Noah chungkhar in minung hi kan i sem tthan ti a si lo. A ruang cu Gentile a si mi Negroes, Chines, Eskimos, American Indians, Malays le adangdang miphun hna kha hmuh khawh an si.\nBible le history cu ai dang ngaingai ko. Zeitindek nan ruah cio hnga. Asi le ka bia sau, za ne rih se. ka lawm….\nMah ca hi 7 July 2008 i PCCF e-group ah a ttialmi a si.


Saw For Cutting Laminate Saw Blade For Laminate Countertop Saw Blade To Cut Laminate Plus Blade To Cut Laminate Awesome Saw Blade For Laminate Countertop Cutting Tools For Cutting Laminate Countertop – dumplinginnmenu.info\nSaw For Cutting Laminate Saw Blade For Laminate Countertop Saw Blade To Cut Laminate Plus Blade To Cut Laminate Awesome Saw Blade For Laminate Countertop Cutting Tools For Cutting Laminate Countertop\nsaw for cutting laminate saw blade for laminate countertop saw blade to cut laminate plus blade to cut laminate awesome saw blade for laminate countertop cutting tools for cutting laminate countertop.\nsaw for cutting laminate countertop,proper saw blade for cutting laminate flooring,what is the best saw for cutting laminate flooring,hand saw for cutting laminate,best saw for cutting laminate countertops,saw for cutting laminate worktop without causing,best hand saw for cutting laminate,best saw blade for cutting laminate countertop,best miter saw for cutting laminate flooring,circular saw for cutting laminate,saw blade for cutting laminate countertop.\nPosted on 12/08/2019 07:48:41 am Full size saw-for-cutting-laminate-saw-blade-for-laminate-countertop-saw-blade-to-cut-laminate-plus-blade-to-cut-laminate-awesome-saw-blade-for-laminate-countertop-cutting-tools-for-cutting-laminate.jpg


Benjamin Sum Nih Esther Khamh Hlah Sehlaw A Lu Kuai Dih Lai-Video – Chin World News Evening\nBenjamin Sum Nih Esther Khamh Hlah Sehlaw A Lu Kuai Dih Lai-Video\nKan hnulei i Phakanh Concert an tuahnak ah thlichia a hrang i Benjamin Sum nih Esther Dawt Chin Sung a khamh timi kongah amah Esther Dawt Chin Sung hrimhrim nih thanglatu sinah a sining a dirhmun le Benjamin Sum nih a khmahnak kong chim fiannak a tuah.\nCu konghe pehtlai in Esther Dawt Chin Sung nih a chimmi cu “Phakanh i concert kan ngeih tan ah Yatamai, Benjamin Sum, Bobby Soxer le Myintkyina le a dang tampi he caan kan hmang hna. Phakanh i Concert kan tuah lioah ruah a sur ngaingai. Midang cu tluang tein hla an sa kho hna. A donghnak bikah keimah ka sa i stage cung ka hung kai cu faak tuk in thlichia a hrang tikah ka ṭih tuk hringhran.\n” Cu lio ah cun khua zaza ka ruat i ka khuk ka bil i mitthli he thla ka cam. Bawipa, zeiruang ah dah si, phakanh voihnih ka phan i hibantuk thil hi ka ton? Phakanh kal na ka sianh lo caah maw si? titiang in khuaruahnak ka ngei phah. Thlichia a deih kho ti lo i Benjamin Sum nih ka chanh hlah sehlaw ka lu kuai dih men lai. Donhlei cung i a um caah cun donhhlei ahnih hmanh thei a si lo nain atanglei a mi nih a dinh le dinh lo an theih ko. Keimah zong cu hlasak ngol duh loin ka sak chih i Songbox an tlaihmi vialte zong ahninh khawh dih. Hla cu ka sak ve lengmang ko nain ka hla ah ka thinlung ka pe kho lo. Cu ti ka sak lio ah cun Benjamin cu a nuam ti lo i keimah lei panh in a ra i Mic a lak i hlasak pi a tim ve nain, thli hran a fah chin lengmang caah ka tum lai, ka tum lai, kan tum. Kan tum tlawmpal ah donhhlei zong a cim colh.\n” Benjamin nih ka chanh hlah sehlaw zeidah ka tuah lai ti hmanh ka thei lo. Donhhlei tang i ka ttum tiangah ka thaw tiang a ka phih lai bangin ka um. Hihi ka nun lam tluan ah ka voikhat tonnak a si i ahmsabik Phakanh ka kal zongah ruah a sur. Midang an sak lioah zeihmanh a um lo. Asinain keimah ka sak lioah thlichia faak tuk in a hrang. Kha cu ka tih tuk ah hin zaan lei tiangah phone zong ka tlai kho lo, ka kut tha a ther peng. Rawl zong ṭha ṭhi in ka ei kho lo nain zinglei ah a ka bawmtu thlacamnak in a ka bawmtu an um caah ka lawm tuk hringhran. Thazaang a ka petu nan dihlak cungah lunglawmhnak tampi ka ngei. Tuchun ni tiang thazaang a petu nan dilak cungah ka lawm. Cun tukum ah Album chuah ka timi kan buaipi cuahmah lio a si i cu zong cu thazaang nan ka pek cio nak lai kan sawm duh hna” tiah Esther Dawt Chin Sung nih cun a chim.\nVideo ah hin tling deuh in ngaih khawh a si.


CHIN VAKOK NEWS - Page 5 of 6 - Lai Vakok Thawngpang\nUS in a rak tlung mi chinpa Coronavirus a ngei mipa a chungkhar he pehtlai in mipi sin bia halh nak\nKa zumh lo ka ti e na zumh lo cun a kut va tlai nan ka ti . Si cun an nu le a chung le nih cun a kut an tlaih lo zong ah a um nak atong mi pa khat khat cu an tong lai si khaw Si cun an Nu le a Chung le pawl cu an cheak fon hna lo e a mah pi lawng cu an chaih News le Facebook…\n"US in a rak tlung mi chinpa Coronavirus a ngei mipa a chungkhar he pehtlai in mipi sin bia halh nak"\nKawlram laitlang Chin ram Coronavirus zawtnak aum timi kong ah thawngpang dik tuchun ta\nA tang lei an midang nih an tial mi he pehtlai in thawngpang fiang le thawngpang dik cu tuchun ah khan theih le hngalh asi’Minung tampi nih cun a zumh zong kan rak i zumh cang bantuk in zumh awk cu asi ve a ruang cu Doctor te nih an ruah dap in an chim mi asi’Tuzing ah khan an check than hna ih mizaw an um than lo ti ah thawngthanh nak an rak…\n"Kawlram laitlang Chin ram Coronavirus zawtnak aum timi kong ah thawngpang dik tuchun ta"\nkan Unau mizo nih paletwa harsa caah bawmnak tampi an pek\nChinland Today Help Team, Chin Business Association, Chin Pawlpi (Mizoram) le Anmawi Zuun in Paletwa ih kan miphun raltlan hrangah fangfai, siti le hnipuan pawl an hlu mi cu tuini (March 26) ah Kalay ihsin phurhsoh a si. Chinland Today Help Team in fangfai dip 100, CBA, Chin Pawlpi (Mizoram) le Awnmawi Zuun in fangfai dip 60, ei-in le hnipuan phunphun thawh khawm in CBA mawțaw thawn Sami khawpi ah phurh so a si. Kan…\n"kan Unau mizo nih paletwa harsa caah bawmnak tampi an pek"\nKan hawi tlangcung mi lawng si lo in kawl pawl hrim nih an upat an tih zah bik mi cu hi hi asi. A liam cia kan hnu lei ah khan kan chin ram a rak tlawng mi hna nih ram lak lam kam ah hi hmantlak hi an hmuh I an khuaruiah a har ngai ngai. Zei thil ko dah a si hnga tiah an ruat a hnu ah an theih than mi cu…\n"Chin miphun dang hmaiah kan min a tha upat nak a kan pek"\nMyanmar ram chung ah COVID-19 zawtnak hrik a ngei mi minung pathum an hmuh hna ca ah March 11 in an phit mi taang 10 camipuai check lo ding in Ramkomh Fimcawnnak Zung nih cathanh a chuah i, Chinram chung in ca check ah kal ding in thim mi saya/ma hna zong an i let, tiah Chin Ramkulh Fimcawnnak Zung in kan theih. Hi kong he pehtlai in Chin Ramkulh Fimcawnnak Zung Deputy Director Pu…\n"A poi kho taktak:Tang10 camen puai a tuah mi hna caah thawngpang chiah taktak"\nKawlram Thawngpang: Kan Khar Cun Coronavirus Nak Ttihnung Kan Ton Sual Lai\nCoronavirus nih vawlei pi cu a buai bak ko, kan kawlram khuate Laitlang tiang zong an luat lo. Coronavirus ttihruangah ram tampi nih mipi zawnruahnak in dawt an khar i mibu um an sianh lonak kawlram zeimaw tu ahcun a si ve lo, coronavirus nak ttihnung a chuak kho ti a si. Cucu zei ko dah si relve. Kachin ram le tlangcung khua tampi cu dawt kan khar lai lo, rampi nih thawng a thanh…\n"Kawlram Thawngpang: Kan Khar Cun Coronavirus Nak Ttihnung Kan Ton Sual Lai"\nKeeden in Coronavirus i chawnh khaw asi fiang tein theih na duh ah cun a chung ca rel\nLeng kan i denhmi kedan zong in corona zawtnak chawnh khawh asi caah leng kan chuah i kan idenhmi kedan inn chung luh pi lo ding lengah chiah ding tiah disease specialist covid -19 nih ralrinnak an chim. A ruang kedan cungah corona hrik hi ninga a um kho ti si . Kedan timi cu a thur tukmi a si hmunka kip lo kan kalnak ah hmanmi a si caah zawtnak hrik aum kho ve…\n"Keeden in Coronavirus i chawnh khaw asi fiang tein theih na duh ah cun a chung ca rel"\nProphet T.B Joshua Nih A Rak Chim Chungmi Biakinn Kharnak Kong (Video)\nAtu lio zumtu tampi nih prophet an um ti lo tiah an ti, hi pa Prophet T.B Joshua hi zeitin kan ti hnga? Pathian nih a rak chimh mi a phuan mi hi a hman bak fawn. Zeitindah tulio zawtnak ruangah a chuakmi biakinn khar kong hi a rak chim zoh ve hmanh Prophet hi an um rih ko hi teh na ti lai maw an um ti lo hrim hrim na ti lai dek.…\n"Prophet T.B Joshua Nih A Rak Chim Chungmi Biakinn Kharnak Kong (Video)"\nThih Dar:Coronavirus ka ngei a ti caah hriawk nak in mual a kan liamtak\nIndia ram Karnataka khuapi Udupi ah Kum 56 cu Coronavirus tih tuk ruang ah an inn pawng i a um mi thingkung cungah hri in ai awk tiah theih a si. Mah pa hi a dam lo caah a chung le nih coronavirus na ngeih le ngeih lo va test ve tiah an ti. Cu caah coronavirus ka ngei rua tiah ai ti i a tih tuk caah a mah tein ai awk tiah an…\n"Thih Dar:Coronavirus ka ngei a ti caah hriawk nak in mual a kan liamtak"\nTu lio Virus kong he pehtlai in umkal ning kan i ralrin tluk tein biachim holhrel zong fakpi in kan i ralring a herh. Mi pakhat khat nih damlo a ton tikah thlatu i campiak hna u sih.Zawtfahnak an ton hi an iralrin lo tuk caah a simi hi cu tlawmte lawng a si lai i an duh lo butein le an iralring butein an cungah a phanmi a si. Anmah hmanh zeitlukin dah dam…\n"Chin Mi Cu Christian Kan Si Caah mah zawn lawng i ruah hna hlah u sih"


Second Stimulus Check:US cozah nih Minung pakhat ah $1200 cio le ngakchia kum 19 tang paoh $500 cio pek a rak si – Myanmar Chin\nJuly 19, 2020 Myanmar Chin Theihtlei 0\nHawile careltu, weekend caah thawngpang pa 4 te kan hrawmh hna. Weekend ah nan chungkhar cio nuam tein hman cio izuam ulaw.\nCoronavirus ruangah harnak tongmi le thlahlawh tlawm deuhmi vialte cu US cozah nih Minung pakhat ah $1200 cio le ngakchia kum 19 tang paoh $500 cio pek a rak si.\nAvoi 2nak bawmhnak kong cu hmaizarh nikhat ni thawk in senate ah ceih hram an thawk cang lai. White House nih a chuahpi mi le Democrats pawl nih an chuahpi mi Ceihhmainak an ngei lai. White House le Democrats nih bawmhnak pek an duh. Republican Party chungah US rampi leiba tam tuk ngeih a duh lomi cheukhat nih pek a duh lomi an um. Unemployment benefit pek an si cang caah a herh ah an ruat ti lo, small business a thi dingmi pawl tu hi chanhchuah in rian ngei lomi riantuan ter an duh deuh.\nBawmhnak hi a tlangpi in um dawh a si. Asinain zeizet bawmh ding timi le Zeitin kan bawmh hna lai timi ah an buai deuh te lai.\nChicago Ah BLM Pawl An Buai\nChicago khualai Grand Park ah an phunmi Christopher Columbus Milem cu Cacawn ni nga ni ahkhan minak pawl a ttanhmi, black live matter pawl nih hrawh an timh caah palek pawl he faak ngai in an iphomh caah palek minung 18 le BLM minung 12 an ihliam. BLM pawl nih palek pawl cu phaisa bawmhnak pek ti lo dingah an au hnawh hna. BLM pawl nih hin US ram dirhtu hna, Hlan lio President hlun pawl, US a phan hmasa mi Christopher Columbus le Bawi Jesuh cu an huat ngaingai hna.\nJoe Biden Bawmtu Nu Nih Palek Soisel Hna\nDemocrats in President a cuhmi Joe Biden election campaign ah riantuan mi Sarah Pearl nih palek pawl cu vok nak in an hrut deuh, vok cu duh an nung, an lung sau I vok an fim deuh tiah Twitter ah a tial caah faak tuk in an soisel caah a tialmi a phiat than. A tialmi cu “pigs are sweet, intelligent and compassionate,” and cops are “monsters” who “don’t deserve to be called pigs,” tiah a tial.\nPentagon Niih Tuluk Ralvennak An Tuah\nCoronavirus ruangah Tuluk le US cozah cu faak ngai in an irengh lio caan a si caah US ralkap vialte an control nak Pentagon headquarter zungpi I detect electromagnetic sensor vialte an dir lonak caah ralrinnak an pek hna\nJapan nih “Pearl Harbor cu ruah phak loin a tuk bal caah Tuluk nih Mah tactic cu an hman ve sual lai ti hi US ralkap nih an phanmi a si. US I The Defense Threat Reduction Agency nih Tuluk nih Mah tactic a hman khawh tiah Pentagon cu ralrinnak an pek hna hnu ah Pentagon cu rakring tein an um cang.\nHakha NLD A Buai Tuk Ve (By Tin Duh Thang)


Thlopbulnak A Rak Ngeihlo Ruangah Malaysia Khuasa Kalay Myo Lei Mi Pa Pakhat A Nunnak A Liam - Mizo Journal\nThlopbulnak A Rak Ngeihlo Ruangah Malaysia Khuasa Kalay Myo Lei Mi Pa Pakhat A Nunnak A Liam\nMalaysia ah hlawhfa in khua a sa mi Myanmar pa Ko Maung Maung timi kum 34 cu TB zawtnak a ngeihnak a sau ngai cang nain rian a ngeihlo pinah passport UN card tibantuk a ngeihlo caah sizung kal ngam loin le kalnak ngeilo in a rak um.\nAmah hi Malaysia ram Muar khua ah a rak um nain a hawile umnak Malaysia ram Balakong khua lei ah a rak i tthial. Cuti a hawile sin a umnak ahcun a zawtnak a zual chin lengmang i Balakong khua ummi phungki pa pakhat an va panh.\nPhungki pa nihcun Malaysia ummi Myanmar rammi mi bawmchan tawntu phu bawmh a hal piak hna i cu hna phu nihcun Kajang khua sizung ah an rak kalpi colh. Kajang khua sizung emergency khan ah an rak luh pi colh nain sizung a phanhnak suimilam 1 hrawng a rauh hnuah ngaihchia ngaiin a nunnak a liam colh.\nSibawi te nih Ko Maung Maung hi tuan tein si a rak i thlopbullo caah a nunnak a liammi asi tiah an chim. Kawlram lei ummi a chungkhar an chawnhbiak hna hnuah Ko Maung Maung ruak cu chiatthat zohkhennak phu nih Cheras thlan hmun nizaan ahkhan an vui.\nA thimi Ko Maung Maung Myanmar ram a umnak hi Sagaing ramkulh Kalay khua Gyuh Tung Pyin sang Naymay 4 ah asi tiah theih asi. Nizaan September 19 ah a ruak an vui hi asi. Source:LH\nBe the first to comment on "Thlopbulnak A Rak Ngeihlo Ruangah Malaysia Khuasa Kalay Myo Lei Mi Pa Pakhat A Nunnak A Liam"


AX Bra 3 в 1 ahh Набор бюстгалтеров!: продажа, цена в Одессе. одежда для похудения от "Hutorok" - 1183929559


Breaking News! Meithal Hma In Yangon Ah Mang Suan Khai A Thi – Chin World News Evening\nYangon ah meithal hma in Mang Suan Khai a thi, a ruak bel an hmu rih lo! Yangon khua N. Okkalar-awine hrawng March 3 lio lamzawh mi hna Ralkap le Palek nih an kah hna lio ah Mang Suan Khai (kum 27) cu a phei (el) ah an kah i a konglam thei loin an um hnu. March 6 zaan suimilaam 9:00 hrawng ah a thi ti thawng an theih.\nAn kahka ah hin a upa phone a chawnh ta manh. “Ka phei ah meithal hma a um. Atu hi Palek motor ah an ka khumh cang,” ti vial a chim i phone a chiah. Sii-inn kip le thong-inn kip an kawl lengmang nain a hmu lo. A hnu March 6 zaan, N. Okkalar Sii-inn ah aho a si hngalhlo mi ruak a phan ti an theih i an vun hlat tik ah Mang Suan Khai ruak a si. A ruak cu a nulepa nih an hal hna tik ah “Sii-inn ah a um ti lo,” an ti. Khoika an kalpi ti hngalh a si lo, tiah kan theih.\nPehtlaihnak: Apa- U Maung Maung. Anu – Pi Nel Khan Cing. #Phone: 09-756107110, 09-763825760. No. 1169, Bopyao lam-1, 4 Block, East Dagon, Yangon. Credit: Chinworld & The Hakha Times


Breaking News: Chin Mipi Vialte Caah Thawngpang Chia Taktak Thanh Asi – Chin World News Evening\nDecember 3, 2021 December 3, 2021 Salai Van Myanmar News\nBreaking News: Chin Mipi Vialte Caah Thawngpang Chia Taktak Thanh Asi. Paletwa Khuapi um ralzaam riahbuk ah mizapi hna le mino hna cu ralhrang nih pawta phorhter hramhram in ralkap luhter dingin an khawm hna tiah khuami hna nih an chim. Paletawa november ah cun hi ralhrang cohlan nak cu ralzam riakbuk ah aum mi hna mizapi hna cu hramhram in an tuah ter hna mah ralhrang cohlan nak adih in khua chungah aum mi kum 18 le 40 karlak ah mizapi hna cu ralkap luh ding le hramhram in Pyithuhsit ralkap dirh dingin minung an khawm hna tiah khuami hna nih an chim.\nRalhran ghnc u paletwa peng paletchuang chung um innkhua Siphaluang khua Taanthar khua cun khua 3 ralkap luhdingin minung 50 hna hi khawmh piak ding le mah khawmh mi khua mi 30 ralkap luh dingin le ralhrang bawmh dingin khua hna cu tlerh khawn hna tiah khuami hna nih an chim. The Chin Post\nThawngdang relchap Pauk Peng Thlanglei Kahdohnak Ah Min Aung Hlaing Ralkap 8 Leng An Kah Thah Than Hna. Magwe ramthen, Pauk peng thlanglei ah December 1 ni ah PGF le ralhrang kar kahdohnak 2 a chuak athi mi le ahliam mi an um tiah Pauk ralkap phu PGF nih an thanh. Pauk peng thlanglei LatPanHla khua le BoMe khua pawng ZawChuang ah nizan chun ah Pade Thar bomb in an kah hna caah ralhrang 8 an thi i ahliam mi an tam tiah achim.\nMah pinah EihCe khua zong ah nizan zinglei ah bomb voi 1 in an kah i ralhrang athi mi an um kho i fiang tein fehter nak kan tuah kho fih lo i ahliam mi an tam tiah a langhter. ThetKeGin khua le KyaukOo khua pawng zong ah November 29 ni ah ralhrang bu hna cu PGF nih bomb in an kah hna caah ralhrang 18 an thi tiah theih a si.Mah i a hliam i a thi mi hna he pehtlai in ralhrang lei in thawngthanh nak an tuah mi a um rih lo.\nDalan tumtlang Baih Poo cu Fimhlawm Asi Cang Cathanh An Chuah. Mandalay khuachung Tinpankung sang no 123 lam no. 47/48 lamkar ah ummi dalan tumtlang Baih Poo cu cu fimhlawm a si cang tiah mah Dragon Rangers Mandalay nih nihin December 2 ah hin cathanh an chuah. No.47/48 lamkar lakphak dawr lei dalan hna umkal tawnnak lampi ah fimhlawm a si tiah theih a si.


“M.Salah nih Champions League sil he Ballon d’Or laksawng a lakchih te lai” John Arne Riise – LAICOMM\n“M.Salah nih Champions League sil he Ballon d’Or laksawng a lakchih te lai” John Arne Riise\nLiverpool hnu kham hlun simi John Arne Riise nih M.Salah cu 2018 kum caah Ballon d’Or laksawng lak ding in aa tlak tiah a chim. Champions League final ah Liverpool caah sil a lak bu in mah Ballon d’Or zong a lak chih te ko lai. Salah nih tukum chung Premier League ah goal 32 tiang a thun khawh i golden boot zong a co. Kumkhat chung Liverpool caah goal 44 tiang thun kho mi zong a si.\nSalah cu tukum chung ah a thiam chuak khun i Premier League golden boot le PFA kum khat chung thiambik laksawng zong a rak lak.\nLiverpool cu a ralaimi zarhteni ah Kiev khua ah Real Madrid he final a zuam ding an si cang. Salah nih Liverpool cu final ah sil a thlir pi hna ahcun Ballon d’Or laksawng caah a luancia kum 10 chung a thiambik Messi le Ronaldo lawnh in a co khawh lai.\nLiverpool he kum 2005 lio ah Champions League a la kho mi Riise nih “Salah cu teinak hmuh ding caah a biatak tuk mi a si. Cun a mirh kho peng mi a si i club caah fak pi in thazang chuah rian tuan mi zong si. Tukum chung ah khuaruah har thil a tuah leng mang mi zong kan hmuh. Keimah caah cun a nih cu Ballon d’Or laksawng he a tlak tiah” a ti.\nCun Liverpool nih Champions League final ah Real cu an tei hrimhrim hna lai. Kan hmaikal pathum cu tulio vawlei cung zaanglek lak ah a thiam bik an si. Zei club paoh harnak an pek khawh dih lai timi cu Real Madrid nih an rak theih ve ko lai. Mah final puai cu goal tamnawn in kan hmuh te lai. Sihmanh sehlaw donghnak ah Liverpool nih Champion sil cu an thlir te ko lai.\nPrevious Vawlei cung zaang lentecelh minthang cazin ah C.Ronaldo cu top (1) ah a um\nNext “Ronaldo cu M.Salah he thlen dingin ka siang lo” Zidane


CDF-Hakha in nunnak petu hna ruak an laak lio, an vuicolh hna lai – Buanchukcho\nthawngpang dang : Pu Trump Nih White House Inn Chungah Ka Thu Than Lai\nPu.Trump cu a ra lai mi 2024 US rampi ithimnak ah i tel t’han dingin timhtuahnak a nei cuahmah ti cu theih dih cio a si.US rampi ithimnak 2024 cuan in nizan ah Facebook Oversight Committee hna nih Pu Trump cu hmaitonh biaruahnak an neih pi.FB nih Pu Trump cu Jan 7 in 2023 January tiang khi cawlcang kholo dingin an hrem.cu pin ah a herh a si ah cun a cawlcangh ning zoh in a nun chung FB tong khoti lo dingin kham a si kho tiah FB nih cun an rak chim.\nAluancia May thla chungah khan Donald Trump nih a mah fans pawl hna he biatak tein rian an t’uan khawh nak ding caah rian rang in “From the Desk of Donald J. Trump’ website” cu an ser na in rawhpiak t’han a si tiah senior advisor Miller nih cun thanhnak a tuah.cu thil a ton mi le FB t’uanvo neitu hna karlak thil umtu ning kongah mah tin Trump nih hmaitonh in a leh hna.\nA rauh hlan ah White House inn chungah ka t’hu t’han lai i,cu tik ah FB neitu a si mi Pu.Mark Elliot Zuckerberg cu rawlhrawn ka kawh te lai.ningcang lo thil um tu ning kha fianternak ka tuah te lai tiah a chim.Trump nih cu tibantuk bia a chim mi cu ‘Save America’ PAC ah email hmang in Trump nih White House ah ka t’hut hnu cu a ran nak in Pu.Zuckerberg cu a Nupi tel lo in rawlhrawm ka sawm lai tiah mipi theih in thanhnak an tuah piak.\nCun, Pu Tump nih Facebook Oversight Committee hna sin ah a chim t’han mi cu White House ka t’hut bak in Pu.Zuckerberg cu a Nupi tel lo in a mah pumpak theng tein request ka tuah lai i,business bantuk in pehtlaihnak felfai tein kan tuah pi lai.cucu US ram le mipi hna caah a si lai tiah a chim.hi ruangah US mipi Trump dir kamhtu vialte hna nih cun Trump a kir t’han lai i teinak a hmu hrimhrim lai tiah social media chung kip ah an phozar cuahmah.\nLung A Fak Tuk E : Senthang Peng Kahdohnak A Um Hnuah Khuami A Zaam Mi Hna Zaangfak An Si Tuk E (+Hmanthlak Pawl)


Laipa Pakhat Nih Lai Hlasakthiam Pawl Le Pastor Nupi Le Kong Aa Chimmi Cu Aa Hman Lawlaw Zeitin Nan Ruah Cio? – Chin World News Evening\nSeptember 27, 2019 September 27, 2019 Salai Van Theihtlei\nLaimi Hi Toidor Nun Ngei Ngaimi Kan Lo Tawn: Pastor Nupi Khi Pastor Nu Ziah Na Ti Ziah Singer Cu Saya/Sayamah Na Ti. Laimi khuaruahhar ngai kan siko. Zeihmanh asi lomi thil hmete ah khn thinhun hna kan hamng ttheo tawn. Cun thil hi a sining tein kalpi le chim rel hmang lo, kan thiam ti lo. Cun mi upat pek ning cang zong kan thiam lo. Upat kan pek hna rua tiah kan ruah nain kan pe hna lo zei rel lo ah a cang. Ka chim duh taktak mi chungah ka lut lai, cucu zeidah asi ti ah cun Laimi nih saya timi le sayamah timi a hmannak zawn kan i fiang lo tiah ka ruah.\nTahchunnak ah mirang nih cun saya/sayamah cu teachers an ti hna. Madam le Sir ti cu upatnak caah hmanmi asi. Cu hna cu fim chimtu maw si lo ah, thawngttha chimtu pakhatkhat, cachimtu si lo le cawnpiaktu pawl khi Saya/sayamah tiah an auh hna. Saya/sayamah ti cu Kawl holh asi ko nain laimi nih kan hmanning asi caah ka komh. Justin Bieber khi zeitik hmanh ah Sayapa/teacher an ti na thei bal lai lo i a ti zong an ti bal fawn lo. A ziah ti ah cun saya/cawnpiaktu asi loh cachimtu asi lo, hlasakthiam sawhsawh asi caah an nih nih an auh dan ning cu Singer Justin Biber titu in an auh lai, cucu a phungzong asi i thil sining zong asi. Cucaah hlasakthiam na ti lo si le singer hei ti ve lawlaw ko. Hlasakthiam kong cu hi vial in zarih seh.\nKan chim ttheo tawn rihmi cu Pastor nupi pawl khi sayamah ti zong in kan au hna lo kan i thawh riangmang le zeitindah kan auh hna ti ahcun Pastor Nu tiah kan hei auh hoi hna cuh. Hihi kan laimi nih kan laiholh kan vaivuanhmi le ning cang loin kan hman pakhat zong asi. Cucu kan fa kan nau le ca tiang in a ttha lomi thil pakhat asi i tiah keimah nih cun ka hmuh. A lem ve khawh hna cuh. Hngakchia an si le Pastor Nupi paoh Pastor ah an ruah khawh hna cucaah i ralring hna usih. A ruang cu Pastor nupi le zong nih phundang piin an i ruah ve lai i ca zognah za a long loh.\nNote: Hmanthlak hi tahchunnak sawhsawh lakmi asi. A chiatnak lei zeihmanh a um lo.


Michelle Obama Nih President Trump A Tthuat Cang, America Hi Nangmah Ta Lawng Si Lo – Chin World News Evening\nJuly 20, 2019 July 20, 2019 Salai Van World News\nTutan zarh chungah khan President Donald Trump le Democrats nu minung pali hna i soiselnak kongah first Lady tthing simi Michelle Obama nih cun President Donald Trump a van phomh ve cang. America rampi a mintthatnak le liannganhnak vialte hna hi minung pakhat hnih ruangah si loin vunrawng dangdang hna le a chung um miphun vialte lungrualnak thawngin a chuak mi a si.\nAmerica ramah a chuak mi kan si zongah hmundang le ka dang leiin a rak pem lut mi sihmanh usihlaw hi ram America hi kanmah ram cio a si. Cucaah America rampi hi nangmah ram lawng si lo i, keimah ram lawng si fawn lo, a chung um mi vialte kan ram si,”tiah a chim.\nMichelle Obama nih a ti rihmi cu President Donald Trump nih America ram chungah phung ning loin a rak lut mi hna le mipem pawl kuat/kir ternak bia a chim lengmang mi nih American mi le sa a sinak taktak a hnawmhtam menmen a si.”tiah a chim fawn.\nReps. Alexandria Ocasio-Cortez of New York, Ayanna Pressley of Massachusetts le Rashida Tlaib of Michigan hna hi US chuak an si i, Ilhan Omar of Minnesota tu hi Somalia ram in US-ah a rak pem lutmi a si.\nThlarau Thil Pek Holh A Dongh Ning Kong Bible Nih Fiang Tukin A Chim


Miroling Pu Hrang Nawl Kong Tawi - Ramleng Chinmi\nHomeTuanbiaMiroling Pu Hrang Nawl Kong Tawi\nMiroling Pu Hrang Nawl Kong Tawi\nJanuary 18, 2017 Dar Din Tuanbia 0\nPu Hrang Nawl cu Rev. Van Lo le Pi Sui Fam nih Thantlang peng Sihhmuh khua ah 1934 August 7 ah an rak hrin. Chuahpi unau pa 9 lakah pahnihnak a si. Zaathang (Darkhuah) chung a si. A nu paw chung a um lio ah a aw-aan (dak thawng bantuk) a ngei i a nu zong a lau ngaingai. Thla tlinglo (thla 7) in a chuak nain a ule le a ṭhirual nakin a lom i mipum ruaṭha le midawh a rak si. A ngakchiat lio in mi phundang hrim a rak si. Lenvah le hawi sin chuah a rak hmang lo. Mi biachim ngaih a zuam ngaimi a si lengah a biahal a pang ngai. Chunhthah le puai caan hmanhah rawl a hrawng zuam bal lo.\n1946 June in T. Farrawn sianginn ah Mirang ca taangli (Laica taangli awng lawng nih an cawnmi) a cawng. Kanaan (Maths) a thiam ruangah Laica taanghnih awng lawng asinain Mirang ca taangli a cawn khawhnak a si. Cataang taanghnih khan a cawng mi asinain mifim le thluakṭha a si caah a thiam bikin a awng. 1950-51 kum ah tanghra cawng ding asinain Farrawn sianginn sayate chambau ruangah saya rian an rak ṭuanter. Pu Hrang Nawl cu ṭha tein thil a theih cangmi le a rel cangmi hi a philh ti lo. Cucaah a cataang hawi le zong tha loin ca a chimh khawh hna. 1952 ah tanghra a cawng ṭhan i phi loin rian a lut.\n1953 kum ah Hakha Siizung ah cazi a ṭuan. Cu lio ah Hriphi Middle Sianginn ah JAT a sok i a hmuh. 1953-55 tiang a ṭuan. Siang saya a ṭuan lio ah Hriphi khua ah Christian Endeavour (CE) a dirh i khua ṭhanchonak rian an rak ṭuan. Ramkhelrian ah a lung a rak taan cang pinah a carelmi le amah zumhraihnak ruangah a kum rup loin thil a thei, khua a rak ruat kho ngai. Ramkhelrian ah i telnak in ram le miphun caah rian ka ṭuan khawh bik lai tiah a ruah ruangah taanghra awn le college kai ruat ti loin ramkhelrian ah aa mer.\nKawlram pumpi a voi hnihnak MP (Member of Parliament) thimnak 1956 April, amah kum 21 a si ah MP aa cuh/zuam i a tling. Kawlram chungah kum no bik MP a hmu khomi a si. Kum note Hrang Nawl nih MP a tlin tikah a thawng li bang aa hnin i mi nih an rak theih dih ti awk a si. 1958 ah amah a ṭihtu neekngei pawl nih rap an chiah i a MP sinak in phuah a tong. 1957 kum ah Chin National Organization (CNO) party cu Capt. Mang Tung Nung le Pu Vum Tu Maung he Tedim khua ah an rak dirh.1960 August ah Parliament (MP phuahmi hmun lawng a ummi hrangah) aa cuh ṭhan i a tling. Hi caan lio Kawlram party nganngan (Pha-sa-pa-lah Tie-me/Tanh-sin) a rak thei khotu a si caah mizei ko dah a si hnga tiah Kawlram pumpi MP dang pawl zong nih hmuh lai an rak i ngaih dih. Pu Hrang Nawl (CNO party) nih Pha-sa-pa-lah party in Pu Ṭhio Ling cu amah khuaram ah faak tukin a tei. Parliament zung i biakamnak a va tuah lioah, “Khih! amah khi dahkaw mekuang eng (pha-sa-pa-lah tie-me i an mekuang rong) a teitu cu a si khih,” tiah an rak i zoh seek len.\nMP a ṭuan lioah Tlaangcungmi tualto Party MP hna nih Federal phungin i uk caan a nai cang caah cu phunglam he aa tlaakmi upadi le phunghram zong an rak suaiter i tlaamtling tein an lim. Miral`ha a si bang U Nu sin ah a kal i, “Vuancichoh pa, Shan, Kachin le Chin hi Kawl miphun he nan kan namchuk i nan kan thleidan hlei ding a si lo,” tiah a va chim. Vuancichoh U Nu zong cu chikkhat cu a thin a hung nain an bia an peh ṭhan. 1961 kum ah Buddhist biaknak cu ram pumpi biaknak ah kan tuah lai tiah ceih a rak si lio ah alnak le duhlonak bia a rak chim. “Ram biaknak ah kan tuah ahcun an budget hi cozah nih suaipiak a si lai i a hruaitu hna zong thimpiak dih a hau lai,” tiah minit 20 chung a rak chim. MP a ṭuan lio ah kidnap (tlaih i tangka, thilri, minung lila pakhat khat in tlanhter khi) an rak timh. Rawlhrawn an sawm i rawldawr lei panh loin khualeng (Mandalay ah) Jeep in minung pathum nih an kalpi. Thil sining a hngalh tikah pistol a chuah lai bantuk khin aa umter i anmah lehlam cu Sah Tunglung (BSI) a hawipa sin a phakpi hna i a tei diam hna.\nCNO party in MP hmunthum (Tedim in hmunhnih) an tlin tikah Chin Affairs Council hi kan mersan lai i CNO nih Minister zong kan tlaih lai an ti lio, Federal State (mah tein mah ram/miphun caah khuakhaan lairel khawh) in kan um cang lai tiah an i timhtuah lio, Kawlram MP dihlak aiawh in England Parliament ah bia chim dingah an thim lio le ram ṭhanchonak caah khuazaa an ruah lio 1962 March 2 ah General Ne Win nih uknak le nawlngeihnak a laak dih tikah an chunmang vialte a lo dih i rammi zong an ar dih ko. Hi cozah nih zeidah a chuah te lai ti lawng ruat in an cuanh ko lioah Paul kong le biaknak (Theology) cauk tampi a rel hna. 1962 ah ‘Ka Zahpi Lo’ cauk a tial. CACC nih cu cauk cu Khrifa kum 100 tlin puai ah Laimi nih laiholh in tialmi cauk lakah a ṭha bik pakhatnak laksawng an pek. Cu cauk chungah Pu Hrang Nawl Laica le Laiholh a thiamnak le amah le a caang/kong chuak ah bia char le bia hman a thiamzia rel cim loin hmuh khawh a si. 1963 June 22 ah Rev. Sang Ling (Hakha peng Pastor hmasa bik) fanu Sayama Sui Thluai Ling a ṭhit. 1964 January 6 ah Bawi Cin an hrin.\nBawi Cin te chungkhar nuam tein khua an sak lio ah khatte lei ah Bawi Cin pa nih a ṭanh pengmi Democracy lam a cah ruangah lungnuam lo ngai in a um. ‘Zei thil dah a chuahpi lai’ tiah an cuanhmi Ne Win cozah nih 1964-65 ah zapi thil chuhnak le tangka thahnak a tuah tikah Pu Hrang Nawl cu a `hutsia a rem kho ti lo. A duh bikmi Democracy lam cu a huat bikmi Communist lam a zawh cang ti kha a hngalh i “Ne Win cozah hi a thawkkaa tein kan doh lo ahcun a hram a feh hnu ahcun mipi nih kan celh te lai lo” a ti. 1964 April 18 ah Culcutta um American palai a va ton hna. Hakha ah a hung tlung ṭhan i tlaih ding a si cang caah 1964 June in a dawtmi a chungkhar, miphun le ram kaltak in cozah ṭhalo doh dingin Indiaram ah Tapung(cozah doh) a tho.\nIndiaram ah Pu Son Cin Lian, Pu Son Khaw Pau le Pu Tun Khaw Pum hna he ‘United Chin Government’ an dirh i an lakah Mirang holh thiam bik Hrang Nawl cu Foreign Minister rian an ṭuanter. Pu Hrang Nawl nih Pakistan i training (thiamcawn) a va kaimi a ralkap pawl tluang tein an rak kir khawhnak dingah chaklei Laitlaang buaiter a herh ti a hngalh. 1965 February 17 ah Rih Police Camp a laak i meithal zun 16 an laak. March 5 ah Hakha an vun tuk ṭhan. Holhduh hmursau pawl ruangah an sung i zaan hlaanin an zaam.\nHi lio caan hi India le Kawl hna hi Neutral (Nichuahlei Communist zong tanh lo Nitlaklei bu zong `anh loin (MAH UM I UM) an um veve caah an i kom. Ne Win nih amah a dotu le India cozah zong nih an lungrinhmi (Mizo tapung le Naga tapung he an i peh tlai tiin) Pu Hrang Nawl cu tlaih dingin a nawl hna. Cu thawng cu Pu Hrang Nawl nih a theih tikah a zaam. A vanchiat ah motor khawndennak a tong i Shillong siizung a um lio 1965 October ah India cozah nih an tlaih. Mandalay thong ah thlahra an thlaak hnu ah Kawlram ah an kuat. Kawlram ah biaceih loin kumriat le thla sarih thong an thlaak hnu 1974 January 6 (a fanu Bawi Cin chuah ni) ah biaceih awkin Hakha an phaakpi. January 9 bia an ceih ni ah kum 8 thong degree an peek. A tlaak ciami kum 8 le thla 3 a si cang caah biaceih ni ah an thlah. Cozah nih thla 3 thong an bat. Pu Hrang Nawl a bia ceih lio ah Hakhapi ningin an chuak i culio kawl ram fitlaw le hlasa Zaw Wan Hakha a tlun lio nakin mi an tam deuh an ti. Hakhapi an chuak nain, lung hrapbaang tukin a kal taakmi le chunzaan in a ruah le a ngaihmi nufa hna muihmai le aw-aan cu a de ti lo.\n1976 kum ah Pi Sui Hi a ṭhit ṭhan. 1978 kum in Aizawl (Mizoram) ah pawcawmnak kawl in khua an sa. 1986 kum ah hrinṭhaannak a ngei. 1987 ah Hakha ah an hung kir ṭhan i 1992 ah ‘The Church’ Khrifabu a dirh.Thantlang, Hakha le Matupi peng ah khamhnak thawngṭha a chim. Zei a tuah paohah aa biatak kho pengmi le hawi nakin a thiam khomi a si caah mi nih a bia an ngaih duh ngai. A zawt i a pum nih a celh lo tiangin thawngṭhabia a chim. ‘Pennak le Khrifabu’ kong fiang tein an hngalh khawh nakhnga i din thiam lo le damlo buin chunchun zaanzaan a chim. 2004 February in damlo aa thawk. Cuap khensar a rak si cang i 2004 December 1 ah a nunnak thaw a dong. Laimi lakah a kong ṭial ding tampi a ngeimi asinain a thlaan lung zong ah a min, a chuah le thih kum, ni le thla lawng nan hun ṭial lai tiah a ti hna.\nPu Hrang Nawl Hi MP a rak ṭuan lio ah siseh, thong a chuah hnu zongah siseh ram le miphun caah ralṭha ngai in rian a rak ṭuan. Lai Minister Pu Za Hre Lian nih Lai Miphun Ni February 20 cu kan hrawh lai i December 5 ah kan tuah lai a rak ti lio ah, “Kan Lai Miphun Ni kan hrawk kho lo, nan hrawk zongah Hrang Nawl a lung tling lo, tiah Roca nan chiah lai,” tiah a rak ti hna. Capt. Mang Tung Nung, Pu Vum Tu Maung le Pu Hrang Nawl hna an i zuamnak thawngin a tutiang kan Miphun Ni kan tuah khawh pengnak a si ti hi kan philh lo awk a si. Hakha Myodaw (Chin Ramṭhen khualipi) a hmunh khawhnak ding caah amah minthut in Ne Win sinah ca a rak kuat.\nPu Hrang Nawl a nunnak le sining ah midang he i dannak tampi kan hmuh khawh. Cu hna lakah:\n(1) A nu pawchung in aw-aan a ngei\n(2) Thla tlinglo in a chuak\n(3) Lenvah a zuam lo (a no lio ah)\n(4) Hruaitu si peng aa zuam (a no lio tein)\n(5) Thluakṭha le ca thiam bik a si peng\n(6) A tuahmi paohah a thiam kho bik a si (caṭial, hla phan te hna tiang)\n(7) Hmual a ing kho (thong chungah hremnak hi cu an ka tlinh a ti.)\n(8) Aa uah bik le aa ṭhum kho bik\n(9) Pasal hawi sinah huham ngei bik\n(10) Cawng/kai ṭung lomi ah Bible, Upadi le Political Sience a thiam bik\n(11) Independence (luatnak) hmuh hnu ah cozah a do hmasa bik\n(12) A lang thangchiat loin mah mithmuh le hmaitonh bakah fak awk si le fak, thlaak awk um\nle thlaak (a lan taktakmi) a hmang\n(13) Mah ngeihchiah um loin tangka a hmang kho bik\n(14) A bia aa let bal lomi le a bia ah a dir ngammi\n(15) A chan lio ah ro a ling bik\n(16) Hmailei thil a cuan kho bik mi lai paralṭha le miroling taktak a si .\n(17) Nupi le fale nakin ram caah aa siang deuhmi a si.\nLaknak : CSO, Malaysia\nA ruah hlan ah Pu Hrang Nawl ṭialmi “Ka Zahpi Lo”timi tuanbia kan hun thlah colh lai.


KAWLRALKAP CU AN ZEI HMANH APOI LO HRIMHRIM LAI – The Chinlung Post\nKAWLRALKAP CU AN ZEI HMANH APOI LO HRIMHRIM LAI\nFebruary 2, 2021 admin Fiamthu 0\nUN le ramdang cozah nih cun ralkap dohnak ah zei pipa an tuah khawh ding a um bak lo. Sipuazi phihnak le visa phihnak lawng an tuah khawh, cu nih cun ralkap harnak a pek lem lai lo, rammi lila harnak a kan pek lai.Sumilam 72 chung dai tein um rih ding timi bia zong khi ralkap hriamnam a si. Ni 3 chung ah ralkap nih a herhmi ralkap cozah tling tein ser dih i mizapi an thinhunnak daihter an duh bia a si lai.\nNithum hnu ah cun lam an zawh duh ti lai lo, an zawh zong ah ralkap cozah tling tein ser cia a si lai caah hmual ngei deuh in an control khawh cang hnga.Cheukhat nih lam zawh ahcun ‘ralkap nih aa-naa an ting dih sual lai, atu cu aa-naa an control lawng a si rih, an ting thlu rih lo’ timi biachawk an vahpi hoi. Atu khi an ting viar cang khi, ting ding a tang ti lo. Tuni lam zawh a um lo caah thaizing kip lei zong lam zawh a um hlei lai tiah ka zum lo. UN le ramdang cozah statement chuah luala hna cu ralkap nih zei hmanh ah an rel lai lo. Kan ram kong ruah ah lungthin a fak hringhran ko. Credit: Lungthlitum\nMyanmar Ralkap Nih Aana An Ting Ruangah US Trade Le Butkeden Company Hnursuan An Tong Kho Tiah Experts Nih Ralrinbia An Thanh. US le Western Company hna nih Myanmar investment tuah duhnak lungthin an ngeihmi cu tutan i ralkap nih aana a tingmi nih hnursuan dih dawhdang a si cang. US company ngan cheukhat le bang cu i hlihphuah dawh dang an si ko cang, tiah trade experts le analysts pawl nih Monday ah khan an chim.2020 chung i thla 11 chung i Myanmar le US karlak chawlehthalnak man hi $.1.3 billion a phan manh. 2019 lio i kum khat chung i chawlehnak an hmanmi kha $1.2 billion lawng a rak si, tiah US Census Bureau data nih a chim.\nUS lei nih an kuatmi hnipuan le butkedan hi 41.4% hrawng hmunhma a la. Khualtlawnnak bag nih hin 30% tiang hmunhma a la ve. Nga nih hin 4% hrawng hmunhma a la ve, tiah S&P Global Market Intelligence i research a tuahtu Panjiva nih a chim.H&M le Adidas thilthittu company changtu ah hin Khualtlawnnak bag a sertu Samsonite le hniphuan a chuahtu LL Bean hi a nganbikmi company an si, tiah Panjiva nih a chim. US nih direct in investment a tuahnak data hmuhawk tha in a um lo, tiin US Trade Representative nih an chim.Monday ah khan Myanmar ralkapbu nih ralkap lubik General Min AUng Hlaing kut chungah nawlngeihnak (power) an ap i, vote firnak a um, tiin an ti caah kum khat chung lakhruak ramuknak nawl an i haikanh.\nAn tuahsernak nih Western ram hruaitu vialte an thin a phawh ngaingai hna i, US cozah nih Myanmar cungah a thar in phihkharnak (sanction) a tuah than khawh mi a si. Cun, Rohingya ralzaam minung million 1 kongah lungrethei a si chinchin cang.2019 December lio i Washington nih Myanmar cungah phihkharnak a tuah hnu i US-Myanmar pehthlainak hi tutan aana tingmi nih hin tampi a chiatchuah chinchin te lai i, chawlehthalnak kong i an i pehtlaihnak zong a hnursuan te khawhmi a si, tiah Woodrow Wilson International Center for Scholars ah analyst a si mi Lucas Myers nih a chim.\nChawlehnak he pehtlaiin, Rohingya boruak le Myanmar nih nuhrincovo a hnursuan mi nih hin China dah ti lo cu, Western company pawl an ning a tihter ngai hna,” tiah Myers nih a chim.Biden cozah nih hin nuhrincovo hi faakpiin ai hmaithlaak caah le tutan ralkap boruah hi a chaitkhattu caah, US company pawl hi Myanmar chuahtaak kho dirhmun an phan, tiah Center for Strategic and International Studies think thank ah trade expert a si mi William Reinsch nih a chim.\nKan hnung kum hrawng khan cun US Company pawl hi China i an company pawl cu riantuantu lahkhah tlawmte lawng pek khawhnak ram a si mi Myanmar lei ah an thial lulh hna. Asinain, ram chung inn le lo, lam le suul a thatlo tuk mi nih hin a hunghung in company dang pawl luut kho lo in a kham peng ko rih hna.Myanmar ram i US company pawl hi phaisa tam a hmangmi an si lem lo caah, fawite in ai thialkaam kho an si hna.\nAn company pawl hi electric lei he zong ai pehtlaimi an si lo caah, fawizangtein thialkaam khawh an si.Trade group members tampi hi Myanmar ah business an tuah hna i, tutan ralkap nih aana an tingmi kongah an lungre a thei ngaingai ko hna, tiah American Apparel & Footwear Association president Stephen Lamar nih a chim.Demicraticy covo le sersiamnak hi cop le cilh in tlingtein um kho seh, ti hi kan duhmi a si. Hi buaibainak hi khulrangtein le daitein le democratic muisam kengin tawlrel khawh a si nak lai Myanmar mipi nan caah thla kan in campiak hna.\nMyanmar mipi nih heh tiah thazaang chuahin an hmuhchuahmi economic thanchonak hi tutan buainak nih a hrawhpiak hna lai kan duh hrimhrim lo,” tiin Lamar nih a chim.Kan cawlcanghnak tete hi thatein kan tawlrel ko hna. Phawzaamtu (suppliers) pawl he zong naihniamtein rian kan tuahti ko. Asinain, rian kan tuanning ding kongkau belte ah cop le cilh in thlennawnnak tuah kan i tim lem rih lo. Thil sining kan conh lio pi a si. Asinain, tutan boruak ruangah zeitindah hmai kan fon lai, timi hi kan chim duh lem rih lo, tiah H&M lei nih an chim. Credit: Chelsea Bawi\nRALKAP NIH UKNAK AN LAKMI KONGAH THIAMSANG HNA NIH RALRINNAK AN THANH\nTULIO KAWLRAM HRUAITU HNA AN DIRHMUN LE SINING


May Thla Chung Bantuk In Kawl Rammi Ramdang Ah An Luh Pengah Cun Kawl Ram Hngak Ding An Tlawm Te Lai — Salai Ephraim Thawngpang\nMay Thla Chung Bantuk In Kawl Rammi Ramdang Ah An Luh Pengah Cun Kawl Ram Hngak Ding An Tlawm Te Lai\nSalai Ephraim May 27, 2019\nKawl ram harsatnak ruangah a luacia thlakhat lio ah khan kawlram mi hna a ram inn pa ah i hlawhfa in rian a t’uanmi hna kong ah a cozah le Singapore,Thailand hna cu tonbiaruahnak an rak nei cang nak kong kha kan rak chim bal cang.cu hnu ah a cozah nih a ram mi hna cu an rian t’uan man an thlahlawh felfai tein an hmuh khawh nak hnga a rak chim cang.\nKawl ram mi a ram inn pa ah a kal mi hna konghe pehtlai in Mayawady nih a tarlangh ningah cun May thla 1 in 27 tiangah kawl ram mi Thailand ah i hlawhfa rian a t’uan dingin a kal mi hna cu minung thong 13788 renglo bak an si manh tiah a chim.\nCun mah hna pawl hi Thailand ram ah zei rian dah an va t’uan tiah cun lehtama (Carpenter) innsak rian le seh thilri sersiam a thiam mi hna ko hi an tam tiah an chim.cun tizu ngacel zalh a thiam mi hna,Thailand ram ah ngaikuang le Nga lian mi tlai dingah a kal mi hna an si tiah an chim.\nCun mah hna pawl nih hin Thailand phaisa in nikhat ah 315 hrawng hlawh an lak.a tu lio kawl ram phaisa thleret in kan chim ah a si ah cun nikhat ah kawl ram phaisa in thong 15 in 16 karlak an hlawh kho ti nak a si.\nMah hna pawl hi kawl ram Myawady meesouk lei in Thailand ram chungah a lutmi hna an si.mi t’ha tampi lak ah Nu zei maw hna cu hlawhhlang rian a t’uanmi hna zong tampi an rak um ve.asinain a tam u hna cu hlawhtlin nak an hmu deuh tiah an chim.Mayawady\nTagged May Thla Chung Bantuk In Kawl Rammi Ramdang Ah An Luh Pengah Cun Kawl Ram Hngak Ding An Tlawm Te Lai\nCentral Bank Nih Myanmar Phaisa Ah Aung San Zuklem A Cuanglo Mi Cu Hman Khawh Lo Dingin An Tuah Cang Lai →\n← Lengdawh Tin Tin Nih Ramthumnak Um Mi Pawl Cu A Hloh Cikcek Ko Hna Hi


Oct 14, Chunhnu Thawngpang Biapi Deuh Hna – Onlinenungak\nOct 14, Chunhnu Thawngpang Biapi Deuh Hna\nThlanrawn khuathar i inn 6 hna cu vutcam ah an cang. Thlanrawn hei lonh (Hakha lei) ah ralhrang hna cu mipi vengtu ralkap nih an bawh hna caah an i kap tiah khuami hna nih an chim. An i kahnak cu Falam khuapi he aa hlat lo caah Falam khualu i ralhrang sakhan in miakpi 122 (Let-net-ci 122 mah-mah) in voithum an kah hna caah Falam khuapi cu a tlirh dih tiah theih a si.\nRialti khua ah minung umnak inn 10, biakinn, kudawng hna cu Oct 13 le 14 ah ralhrang nih ciam dihlak in an khangh. Rialti khuami pakhat nih “Minung a thimi cu kan um lo. Innchung thilri cu a cheu hrawng lawng kan i ken khawh. A taangmi vialte mei nih a kangh dih. Kan zuatmi saram hna cu zeitindah an um kan thei lo, ralhrang nih an thahmi zong an um lai” tiah a chim. Rialti khua ah inn 13 an um i a dihlak in ralhrang nih an khangh tiah theih a si.\nHakha Kiangkap Kahdohnak Ralhrang 10 An Thi: October 13, nizan ah Chin ramkulh, Hakha peng Hngiarlawn khuapawng ah ralhrang le CNA, CDF kahdohnak a chuak i ralhrang 10 an thi tiah theih a si.\nHakha khua in a chuakmi ralhrang hna cu Falam in a rak i thawhmi ralhrang motor le Tank motor 2 a dong hna tiah ruah a si caah Hakha khua chuahnak ah Chin ralkap nih an doh hna hi a si.\nFalam peng Thlanrawn khua lonh (Hakha lei) ah ralhrang le mipi vengtu ralkap an i kap cuahmah lio a si. CNF chimnak nawlngeitu Salai Htet Ni nih cun “Atu hi zanlei 2:oopm hrawng khan Falam peng Thlanrawn ah CNA, CDF le ralhrang kan i kah cuahmah lio a si. Thawng fiang zeihmanh a um kho rih lo” tiah a chim.\nCu kahdohnak le ralhrang nih khua mei in an khangh ruang ah Falam peng Lungpi, Tlangzar, Thlanrawn, Taal le Rialti khua hna cu an zaam hna tiah theih a si. Ni 3 chung Kawkareik kahdohnak ahralhrang 11 an thi, 20 leng hliam an tuar: Kawkareik khuapi pawngah KNLA le ralhrang nithum chung kahdohnak a um i ralhrang 11 an thi, 20 leng hliam an tuar tiah KNLA nih an thanh. October 11 ni ah Kawkareik khuapi pawng KNU nih hmunhma an laknak hmun Kaw Hnuaih khua chungah ralhrang hna an rak luh caah KNLA nih hmaitonh in an kah hna i ralhrang lei 5 an thi, 18 an i hliam.\nOctober 12 ni ah Kawkareih khuapi pawng KNU nih hmunhmaan laknak Yua Thit Khua chungah ralhrang an rak lut i KNLA he hmaitonh in kahdohnak a um, ralhrang lei in 4 an thi i 3 hliam hliam an tuar. A thi mi 4 chungah bawi pakhat aa tel.\nOctober 13 ah Kayin ramkulh Kawkareik peng, Kamainkung khua pawngah ralhrang bu le KNLA in a chuakmi DKBA le Eagles Brigade fonhmi hna cu nizan chun Suimilam 11:00 hrawngah an i kap i ralhrang 2 an thi tiah theih a si.\nRalhrang nih nihin ah hriamngan lawngte in an kan kah i cu hriamngan kuan pawl cu khuachung ah tla/an puah caah khuachung inn pakhat a rawk. Nizan zinglei suimilam 10:30 hrawngah Shwekyatmin (Suai-ciat-min) phungki sianginn, pawngah ralhrangbu hna cu umhmun an khuar. Cu hna le Karen ralkap hna cu an i kap i hriamngan lawngte an hman.\nNizan kahdohnak ah ralhrangbu lei ralbawi telh in a dang 4 an thih lengah hliam a tuarmi an tam taih theih a si. Ralhrang a thimi ruak hna cu cuka khua ah an vui ta hna tiah Than Lwin Time nih a tial.\nHtilin (ထီးလင်း) Zitaw (ဇီးတော) Khua Pyusawhtee (ပျူစောထီး) Hna Cu An Meithal He Htilin YDF Sinah An I Fonh: Magway ramthen Htilin peng Zitaw khua ah a ummi ralhrangbu hmanrua Pyusawhtee hna cu an meithal hna he Htilin YDF sinah an i fonh tiah theih a si. Zitaw khua Pyusawhtee hna cu Oct 14, tuni zinglei 8:30 am ah mah nih tuahmi meithal zun 24 le Hting Taing (ထိန်တိုင်း) khua in meithal zun 1, a dihlak meithal zun 25 he Htilin YDF sinah an i fonhmi a si.\nOct 10 zongah khan Htilin palek sakhan in meithal he a rami Pyusawhtee hna cu Htilin YDF nih an kah hna i pakhat a thi, meithal zun 20 an lakpiak hna. Cu an lakpiakmi meithal zun 20 le tuni i an apmi meithal zun 25, a dihlak zun 45 hna hi Htilin peng palek hna nih PDF hna sin in an lakmi an si tiah theih a si.\nRalhrang Mawtaw Hmanthlak Le Social Media I Tar Ruangah Kalaymyo Ah Mi Pahnih An Tlaih Hna: Oct 9 ah Sagaing ramthen, Kalaymyo ah a rami ralhrang mawtaw rual hna cu hman an thlak i social media ah an tar ruangah Oct 13, nizan ah khan Kalaymyo ah ကိုဖိုးတုတ် le ကိုမြတ်ညီညီ cu ralhrang nih an tlaih hna tiah theih a si.\nMin langhter a duh lomi pakhat nih “Gangaw lei in a rami mawtaw, a tlawmbik 40 cu an si lai. Cucu hman an thlak i social media ah an tar ruangah an tlaih hna tiah kan theih” tiah a chim. An pahnih in Kalaymyo lamtonnak (Lansone), Pinlong veng i an inn ah an tlaih hna.\nAtu cu Kalaymyo i ဒေသကွပ်ကွဲရေးစစ်ဌာနချုပ် (ဒကစ) ah an kalpi hna tiah mithmutu pakhat nih a chim. ကိုဖိုးတုတ် le ကိုမြတ်ညီညီ hi mi sawhsawh an si. Lamzawhnak zongah an i tel bal lo. PDF he zong zeihmanh pehtlaihnak an ngei lo tiah Kalaymyo lamzawhnak hruaitu pakhat nih a chim. Kalaymyo ah Feb 1 in ralhrang nih an tlaihmi hna hi 120 leng an si cang tiah RFA nih a tial. By. Anna Par & Flowery Par


Author: Pasternak, Amy | Search Results | Academic Commons\nDarras, Basil T.2\nDe Vivo, Darryl C.2\nSpinal muscular atrophy2\nYou searched for: Author Pasternak, Amy Remove constraint Author: Pasternak, Amy\n1. Ambulatory function in spinal muscular atrophy: Age-related patterns of progression\n2. Revised Hammersmith Scale for spinal muscular atrophy: A SMA specific clinical outcome assessment tool


COZAH THAR AH AHODAH CHIEF MINISTER LE HLUTTAW SPEAKER ASI LAI? BY: SALAI KB THAWNG – The Chinlung Post\nCOZAH THAR AH AHODAH CHIEF MINISTER LE HLUTTAW SPEAKER ASI LAI? BY: SALAI KB THAWNG\nCozah thar ah ahodah Chief Minister le Hluttaw Speaker a si lai? By: Salai KB Thawng. Ka tlangtar hi biahalnak in ka thok bantuk in biachattu ka si lo. “Ruahdamh” sawhsawh a si i prophet zong ka si lo. Ramkheel thlihran ka bih khawh mual in ka hun thai mi a si. Cucaah, a dik lo sual tik ah ka tial mi aa palh tik ah, “Naa palh,” ti khawh a si lai lo.\nAsinain, kei nih cun atulio Chin Ramkulh Cozah Chimphuannak Nawlngeitu Sipin le Electric Minister Pu Soe Htet hi ka zumh bik i aa tlak bik, tiah ka ruah fawn. Zeicahtiah, ralbawi rank sang zong a rak tuan i NLD ah direct in a luut than mi a si. Kanmah media nih thim lebang usihlaw, “Soe Htet,” tiah voi tampi au in mee kan pek ko hnga.Minister dang nih an tluklonak cu, media he zalong tein aa pehtlai kho mi a si.\nCheukhat Hluttaw Palai le Ministers cu an riantuannak kan hal kho hna lo. Media cu Cozah le mizapi kar pehtlaihtertu hlei pakhat a si bantuk in media sin ah an riantuannak le an dirhmun a chim ngam lo mi Minister le riantuantu cu zumh an si lo. Zumh awktlak zong an si fawn lo. Kawl holh in, “Vuanci” kan ti mi cu thilrit taktak a phurtu kha chim duh mi a si. Cheukhat cu amah thilrit lawng an phurh i mizapi ca ah thilrit an phur tuk lo ti khawh a si.\nPu Soe Htet cu, a nunnem, ahopoh he bia aa ruah kho. Thilrit aa khinh mi tlam a tlinh. Biachim holhrel zong ah atulio kan Minister hna lak ah amak bik a si.Amah hi Salai Isaac Khen rian changtu a si i kum 2 le cheu lawng a tuan manh nain a rian a tlamtlinh i Chimphuannak Nawlngeitu sinak zong an pek mi a si. Daw Aung San Suu Kyi nih a thim lai, ti a si ca ah ahodah a thim lai cu kan fiang lo nain kei Chief Minister ca ah Pu Soe Htet ka zumh bik.\nAruang cu Hluttaw Speaker cu Law (upadi) a thiam mi a si a hauh ca ah Salai Lian Luai zong cu law (upadi) lei minung a si ve. U Sonny Thang Cung zong cu thiamthiam a si. Chief Minister in direct pi in Hluttaw Palai le Minister sawhsawh ah rian pek hi an i harh kho men. Asinain, tlak ti ahcun Pu Sonny Thang Cung aa tlak bik mi a si. Amah belte, biahleichap ka duh.\nAhoho kan chuah le kan tlin zong ah, “Kei cu mizapi nih mee peknak thawng in hi dirhmun ah ka dir,” ti hi philh hna hlah usih! Kanmah ca nakin mizapi ca ah rian a tuan ding mi kan si ti hi kan philhlo a herh. Hluttaw Palai si, Minister si, Hluttaw Speaker le Chief Minister si bu in kan i rumnak sual ahcun cucu kan lih le hrokhrawl in rian kan tuan tinak a si lai.Zeicahtiah, kan thlahlawh (lahkhah) men in rum, ti mi cu a si kho lo tuk mi a si.\nKa bia ka fun lai. Cozah thar cu Hluttaw hi February ah fehter a si lai i Cozah thar zong March thla chung thiamthiam ah an kai ve lai. Tutan Cozah thar Chief Minister ding ah ka zumh bik mi cu Pu Soe Htet le Hluttaw Speaker le Deputy Speaker ah Pu Sonny Thang Cung le Salai Lian Luai ka zumh bik hna. Biatang kaa danh bantuk in hihi a dik hrimhrim lai, a si hrimhrim lai, tinak a si lo. Laknak: The Hakha Times\nBIDEN NIH ORDER A CHUAH DINGMI AN PHUAN CANG, TRUMP CU ALO AI\nLAIMI KANPA DR RAL BUAI NIH TRUMP APALHNAK FIANG TEIN A CHIM CANG


A Poi Tuk E Aw Dalaan Pu Zaw Min Thant Ruangah KIA Pasal Tha An Thih Hi Cu Mu – Buanchukcho\nA Poi Tuk E Aw Dalaan Pu Zaw Min Thant Ruangah KIA Pasal Tha An Thih Hi Cu Mu\nDalaan ruangah KIA pasal t’ha minung 4 an nun nak a liam.Kachin, Shiaduyut khua ah khuasa mi Pu.Zaw Min Thant cu ritnak si hmangin chawlet mi a si hlei ah ralhrang ralkap hna he rian an t’uan t’i.Ralhrang pawl hna he pehtlaih nak a neih ruangah Tuluk China mirum hna he hmunkhat ah chawhlehnak an tuah t’i peng tiah theih a si.\nCun,Pu.Zaw Min Thant nih a kut tangah minung tampi agents rian t’uantu a nei hna.Pu.Zaw Min Thant le agents pawl hna nih a thli in KIA rian t’uan ning le an cawlcangh ning hna cu a thli in ralhrang hna sin ah thawngpang an pek peng.cu kongah KIA ralkap minung 7 hna nih0 May 26 nih ah Pu.Zaw Min Thant inn ah cun an va fuh hna i a donghnak ralrinnak an va pek hna.\nAsinain Pu.Zaw Min Thant le a hawi le hna nih an rian t’uan ning cu KIA nih an kan theih i an ra lai ti cu a hlan kan in an rak theih caah ralhrang pawl sin ah thil umtuning a rak chim dih tik ah ralhrang nih KIA pawl hna cu Pu.Zaw Min Thant inn in an rak bawh cia hna.KIA pawl an rak phanh tik ah cun ralhrang minung 50 renglo nih an rak kah hna.\nKIA ralkap minung 7 hna lak ah minung 4 hna cu an inn tual/hmai ah um hmun ril bak in an kah thah hna i,a dang minung 3 hna cu an zam kho.kaphnih ralkap i kah nak meithal kuanfang in Pu.Zaw Min Thant i a chuahpi Unau pakhat zong fak taktak in hliam a tuar pin ah ralhrang lei zong minung tampi nih hliamhma an tuar.tuchun ah cun Shiaduyut khua chungah ralhrang tam taktak an ra i khua an kulh dih tiah theih a si.\nthawngpang dang : Tlangcung Hriamtlai PNO Le Ralhrang An Tang Ti Nak Le Thawngpang Dang Pathum\nKPDF Kahdohnak Tlangcung Hriamtlaibu Pa’O National Organization (PNO) Ralkap Cu Ralhrang He An I Bawm! Atulio i Kaya ramkulh kahdohnak ahhin tlangcung hriamtlaibu pakhat a simi Pa’O National Organization (PNO) ralkap nih ralhrang cu an bawmh hna timi thawng a leng.May 26 i Kaya ramkulh, Loikaw khuapi thlanglei kahdohnak ah PNO ralkap nih ralhrang cu an bawmh hna i KPDF cu an kah hna tiah khuami hna nih an chim.\nHi kong he pehtlai in PNO upa pakhat Bohmu Kyaw Thu cu Than Lwin Khet nih biahalnak an tuah. Bohmu Kyaw Thu nih cun ralhrang an bawmh hna timi cu a dik lo, kahdohnak kiangkap ah kan um lio he aa ton caah a si tiah a chim.Asinain mit hmutu khuami hna nih an bawmh hna tiah an chimmi hi zumh a um deuh. A ruang cu kan hnulei, ralhrang nih nawlngeihnak an lak hnu ah khan PNO hruaitu hna le Min Aung Hlaing cu tonnak an ngei bal. (Than Lwin Khet) Credit: The Chin Post


USA um:Kieti Van Zi Thawng Zam Thang nih’Ralring nak a pek taktak cang hi. – Onlinenungak\nUSA um:Kieti Van Zi Thawng Zam Thang nih’Ralring nak a pek taktak cang hi.\nMah Nu hi, USA ah Nurse a tuan le, Laimi uk viar a kan timh cang hih. Rak ralring seh. Sii lei kong a chim mi hna kha cu, dawtnak si a tha tuk. Nain Politic tiang ah, nawl ngeih a kan timh rih hih. Lar duh bia ah ka ruah cang. Ningzah timi hi a caah a um ti rua loh.A tang hi Katie Van Zi tial mi cu a si ralring nak a pek cang hi.\nKan tanhmi party te ah buai ding si ko ee aaa. Kan tanhmi party a thatnak hna kha duh le tial ko usih. Kan tanh lomi party chiatnak kan chim le kan comments len ahkhin kan hruh a lang tuk eh.\nKan tanhmi party kha Zei ruang ahdah kan tanh timi tu hna chim usih. An policy kan duhmi kong hna chim usih. A za diam. Nuam ee aaa. Kan mah tanh lomi a tanh tu va sawi le va thlak len khi, KG pawl muthai ai chutmi Kan lo.\nMah tanhmi a tanh lo paoh, “khuaruat kho lo” kan ti hna. Nuhrin covo hi a ho paoh a Ngei dihmi kan si. An nuhrin covo an hman ve ko cu. Convince Na duh hna ahcun Na tanhmi thatnak tu chim ko. Upa lungfim, a cal cang cang lawng te dawh nan si kha.Katie Van Zi\nA tang he hi a pehtlai pa mi asi


NLD leaders tleihmi an chuah colh hna lo ahcun – The Cherry Par\nNLD leaders tleihmi an chuah colh hna lo ahcun\nFebruary 23, 2021 Cherry News\nKawlram ah NLD telh in party Kip hna he Ralkap eptu coalition cozah dirh i phunghram ready in tuah le declaration tuah a herh. Cucu international supporters hna he New union Burma dirh khawhnak a awl deuh la. NLD leaders tleihmi an chuah colh hna lo ahcun pyithaung suh kusale lawng rinh cu ning a ti. Reserve a um a hau. Kan pale cawl uh.\nRalkap cozah hi hnu a tolh kho. A tolh zong ah zam thlorh cun a zam ka zum lo. 2015-20 ah NLD nih a hnawhmi phunghram remh a duh lomi chuanlam ser in Democracy and self Determination taktak pek ding in Thil a tuah khawh. Thihnak cha cun Hi lam hi a thim khawhmi asi. Cu tikah coalition temporary cozah a ready a hau. Zeica ti cun NLD leaders an tleih mi hna hi a chuah theng lo kho. An nung dih lai an dam dih lai ti awk a tha lo.\nCDM le CPRH lawng rinh tilo ding. NLD le CPRH lawng rinh tilo ding. Coalition reserve cozah hi mipi tampi nih tha an pek ko lai. A herh bikmi cu Ralkap phunghram epnak le Ram a that bak in phunghram Ceih mai Hau tilo ding in Kawlram Miphun party Kip nih cohlan mi phunghram a ready in a um a herh tuk. 2015-20 ah khan NLD nih phunghram remh kha rak Duh hna selaw tu dirhmun hi kan pha hnga lo hmanh maw. Credit: Sayamah Sui Chin\n← Dr.SaSa Bantuk Zohchunh Tlak\nHakha Car Gate pawng ah Mawtaw cangsual nak in mual a kan liam tak →